

**סקר עמדות של ישראלים החיים בחו"ל בעקבות אירועי ה- 7 באוקטובר**

בוצע על-ידי



חוקר ראשי: ד"ר יובל פלדי; חוקר כמותי: ד"ר עדו ליברמן;

יועץ אקדמי: פרופ' עוזי רבהון

**אדר א', תשפ"ד מרץ, 2024**

**תוכן עניינים**

[**1.** **הקדמה** 3](#_Toc162428536)

[**2. שיטת המחקר 7**](#_Toc162428537)

[**2.1.** **אוכלוסייה ומדגם** 7](#_Toc162428538)

[**2.2.** **כלי המחקר ומדדים** 10](#_Toc162428539)

[**2.3.** **הליך המחקר** 11](#_Toc162428540)

[**3.** **ממצאים** 12](#_Toc162428541)

[**3.1. פעילות למען ישראל 12**](#_Toc162428542)

[**3.2. קשר לישראל 15**](#_Toc162428543)

[**3.3. קשרים קהילתיים מקומיים 19**](#_Toc162428544)

[**3.4. חווית אנטישמיות והשפעותיה 26**](#_Toc162428545)

[**3.5. קשר והבדלים בין משתני המחקר לבין גיל ומספר שנות וותק בחו"ל 32**](#_Toc162428546)

[**3.6. ציפיות מממשלת ישראל לאחר ה- 7 באוקטובר 35**](#_Toc162428547)

[**4.** **מסקנות והמלצות** 39](#_Toc162428548)

[**נספחים** 42](#_Toc162428549)

[**רשימת מקורות** 51](#_Toc162428550)

# **תקציר**

רקע

על-פי נתונים שונים חיים כיום כשלושה-רבעי מיליון ישראלים ברחבי העולם. רובם יהודים שנולדו בישראל או נולדו בחו"ל, עלו לישראל ולאחר מכן חזרו למדינת המוצא שלהם או התיישבו במדינה חדשה. היקף התופעה של עזיבת ישראל אינו שונה במידה רבה מנטייתם של אזרחים בעולם המערבי להגר ממדינתם. עם זאת, ההגירה מישראל לוותה במשך שנים רבות במטען אידאולוגי חזק שעירב דאגות לאומיות, פוליטיות, וחברתיות-כלכליות.

הישראלים החיים בחו"ל מפוזרים על פני מדינות רבות, קודם לכל ארה"ב שם נמצא הריכוז הגדול ביותר של ישראלים, אבל גם קנדה, אוסטרליה, אנגליה, גרמניה ועוד כמה ערים גדולות במערב ובמרכז אירופה. המאפיינים של הישראלים שונים בין המדינות. בארה"ב ובקנדה, למשל, הרבה מהישראלים בעלי משפחות עם ילדים לעומת גרמניה שם ישנו ריכוז גדול יחסית של ישראלים ללא משפחה משלהם.

אירועי ה-7 באוקטובר והמצב שנוצר בעקבותיהם היוו נקודת שבר ומפנה עבור הישראלים החיים בחו"ל. ההתקפה הברוטאלית על ישראל בחג שמחת תורה, הרצח המזוויע של מאות אזרחים חפים מפשע וחטיפתם של ילדים, נשים, וזקנים תפסו אותם בהפתעה גמורה. האנטישמיות והאנטי-ישראליות, שגברו באופן חסר תקדים מאז אותו יום, שמו אותם במצב לא מוכר ואילצו אותם להתמודד עם אתגרים חדשים שלא הכירו בעבר.

לאור אירועי ה- 7 באוקטובר והמצב שנוצר בעקבותיהם ביקש משרד תפוצות והמאבק באנטישמיות בממשלת ישראל באמצעות ארגון מוזאיק יונייטד, לערוך סקר מקוון לישראלים החיים בחו"ל, במטרה לשפוך אור על האופן שבו הם תופסים את המצב החדש ומתמודדים עימו.

שיטת המחקר

אוכלוסיית הסקר הוגדרה כישראלים בוגרים מעל גיל 20 אשר גרים בקביעות למעלה משלוש שנים באחת המדינות שבהן ישנם ריכוזים משמעותיים של ישראלים בצפון אמריקה, באוסטרליה-ניו-זילנד ובאירופה (כולל בריטניה). בסך הכל השיבו לסקר 2021 משיבים בפרופיל שהוגדר. מתוך משיבים אלה נבנה מדגם המייצג את אוכלוסיית הישראלים ברחבי העולם, בהתאם למיפוי שנערך עבור מוזאיק יונייטד בשנת 2022.

שאלון הסקר פותח על ידי החוקרים ועבר תיקוף בידי אנשי מוזאיק יונייטד, העובדים ישירות עם הקהילות הישראליות בתפוצות. הנושאים העיקריים שנבדקו בשאלון הסקר: פעילות למען ישראל, קשר לישראל, קשרים קהילתיים מקומיים וחווית האנטישמיות והשפעותיה. לגבי כל הנושאים שצוינו, נבדק השינוי שחל בעקבות אירועי ה- 7 באוקטובר. חלק מהשאלות נלקחו משאלונים קודמים, שעסקו בחקר הקהילות היהודיות והישראליות בתפוצות, על מנת לאפשר ביצוע השוואה בין ממצאי עבר לממצאים הנוכחיים.

הקמפיין השיווקי לסקר התבצע על-ידי חברת שיווק מקצועית, שהפיצה את הקישור למילוי הסקר במדינות צפון אמריקה, אירופה ואוסטרליה, דרך שימוש ב- Goole IP ומודעות פייסבוק, במטרה להגיע לקהל היעד של ישראלים בחו"ל. בסך הכל, הקמפיין לסקר השיג משיכה משמעותית בארה"ב, גרמניה וקנדה באמצעות ערוצי פייסבוק וגוגל כאחד. בכל הערוצים, הקמפיין הגיע לקהל מגוון ששיקף מאוד את אחוזי הישראלים בחו"ל בכל מדינה והשיג שיעור קליקים סביר, שתרם להצלחה הכוללת במשיכת משיבים פוטנציאליים.

ממצאים

פעילות למען ישראל

הפעילות השכיחה ביותר למען ישראל בעקבות אירועי ה- 7 באוקטובר היא תמיכה ברשתות החברתיות ולאחריה תרומת כסף לאנשים או ארגונים בישראל. פעילויות נוספות בשכיחות נמוכה יותר הן השתתפות בעצרות תמיכה, אירועים קהילתיים ופעילות הסברה למען ישראל. הפעילויות בשכיחות הנמוכה ביותר הן ייזום פעילות תמיכה בישראל ונסיעה להתנדבות בישראל. בקנדה ובארה"ב נמצאת השכיחות הגבוהה ביותר של פעילויות למען ישראל, לעומת גרמניה ושאר אירופה עם שכיחות נמוכה יחסית.

קרוב לשני שלישים מהמשיבים השיבו כי ישראלים בארץ מגוריהם צריכים למלא תפקיד אקטיבי בתמיכה בישראל במידה רבה. רק מיעוט מהמשיבים השיבו כי אין זה מתפקידם של ישראלים לעשות זאת. לעומת זאת, רק כמחצית מהמשיבים ציינו כי יש להם ידע, כלים ויכולת להסביר את ישראל במידה רבה ומעל לשליש מהמשיבים ציינו כי יש להם ידע, כלים ויכולת אלה במידה בינונית.

קשר לישראל

למעלה מ- 80% מהמשיבים דיווחו כי הם קשורים מאד לישראל, כ- 13% קשורים במידה מסוימת ופחות מ- 5% קשורים קצת או בכלל לא. המשיבים בצרפת אך גם בארה"ב ובקנדה הכי קשורים לישראל ואלו בגרמניה ובשאר מדינות אירופה, פחות. בנוסף, השוואה לנתונים של סקרים שבוצעו לפני אירועי ה- 7 באוקטובר, מלמדת כי חלה עליה של 5% בקשר הרגשי לישראל., בקרב ישראלים החיים בח"ל.

עוד נמצא כי למעלה ממחצית מהמשיבים דיווחו כי ההזדהות שלהם עם ישראל התחזקה או התחזקה מאד בעקבות אירועי ה- 7 באוקטובר, למעלה משליש ציינו כי לא השתנתה ורק מיעוט של כ- 5% דיווחו כי היא נחלשה או נחלשה מאד. ההזדהות עם ישראל התחזקה בכל המדינות, אך במיוחד בצרפת ובקנדה.

למרות הקשר הרגשי החזק לישראל, שאף הלך והתגבר לאחר אירועי ה- 7 באוקטובר, רק כ- 9% מהמשיבים ציינו כי הם שוקלים באופן מעשי לחזור להתגורר בישראל או כבר החלו בתהליך לקראת חזרתם ארצה. הכוונה לחזור ארצה בולטת במיוחד בקרב משיבים מצרפת וספרד.

קשרים קהילתיים מקומיים

פחות משליש מהמשיבים מדווחים כי בעקבות אירועי ה- 7.10 הקשר שלהם עם הקהילה היהודית התחזק-התחזק מאד ויותר משליש מדווחים כי הקשר שלהם עם הקהילה הישראלית התחזק-התחזק מאד. כשני שלישים מדווחים כי הקשר לא השתנה ורק אחוזים בודדים מדווחים כי הקשר נחלש-נחלש מאד. בהתייחס לקשר של המשיבים עם הקהילה הלא-יהודית המקומית, נמצא כי בעקבות אירועי ה- 7.10 למעלה מחמישית מהמשיבים מדווחים כי הקשר שלהם עם מכרים ועמיתים לא-יהודים נחלש-נחלש מאד. בחלוקה לפי מדינות, הקשר של המשיבים עם הקהילה היהודית והקהילה הישראלית המקומיות השתפר בעיקר בצרפת, ספרד וקנדה ופחות בגרמניה ובשאר אירופה. לעומת זאת, הקשר של המשיבים עם הקהילה הלא-יהודית המקומית נחלש-נחלש מאד באופן משמעותי בבריטניה ובשאר אירופה.

עוד נמצא כי בעקבות אירועי ה- 7 באוקטובר כרבע מהמשיבים דיווחו כי הם משתתפים ביותר מפגשים חברתיים ואירועים תרבותיים של הקהילות היהודית והישראלית המקומיות.

חווית אנטישמיות והשפעותיה

כ- 55% מהמשיבים מעריכים כי במדינה שלהם יש די הרבה-הרבה אנטישמיות וכ- 45% מעריכים כי אין הרבה אנטישמיות. משיבים באוסטרליה ובצרפת מעריכים את מידת האנטישמיות במדינתם כרבה יחסית והמשיבים בגרמניה ובשאר אירופה כמעטה יחסית. בנוסף, השוואה לסקרים שנערכו לפני אירועי ה- 7 באוקטובר מלמדת כי חלה עליה של 12% במידת האנטישמיות.

נתון נוסף מלמד כי מאז ה-7 באוקטובר, כ- 20% מהמשיבים מדווחים על חוויה אישית של אירוע אנטישמי ויותר מ- 22% מדווחים על חוויה שאירעה לבן משפחה קרוב, כל זאת בתקופה של כארבעה חודשים בלבד. כמו כן, רוב עצום של למעלה מ- 90% מהמשיבים סבורים כי האנטישמיות במדינתם גברה בעקבות אירועי ה- 7 באוקטובר. קצת פחות ממחציתם סבורים כי היא גברה במידה רבה וכרבע מהם סבורים כי במידה בינונית. ממצאים חמורים אלה מעידים על תחושה ברורה של המשיבים כי חל שינוי לרעה באנטישמיות במדינה שלהם. התחושה של התגברות האנטישמיות קיימת בקרב משיבים מכל המדינות, אך בולטת במיוחד בקנדה, באוסטרליה ובמידה מסוימת גם בספרד.

מרבית המשיבים (כ- 70% ויותר) ציינו כי התגברות האנטישמיות כמעט ואינה משפיעה על חיי היום-יום שלהם. עם זאת, ראוי לציין כי קרוב ל- 30% מהמשיבים ציינו כי התגברות האנטישמיות הביאה אותם להסתרת סממנים יהודיים מחוץ לבית וכרבע מהמשיבים ציינו כי היא גורמת להם להימנעות מדיבור בעברית בציבור.

מסקנות והמלצות

הרצון של ישראלים רבים בחו"ל לתרום למען ישראל קיים ורבים מהם עושים זאת בפועל בדרכים שונות. לפיכך, נדרשת יד תומכת ומכוונת שתסייעה בדרבון, הקניית ידע ומתן כלים לישראלים בחו"ל בכדי לתמוך ולהסביר את ישראל בצורה יותר אפקטיבית.

הקשר הרגשי לישראל בקרב ישראלים בחו"ל הוא חזק למדי וההזדהות עם ישראל התחזקה-התחזקה מאד בעקבות אירועי ה- 7 באוקטובר, בקרב למעלה ממחציתם. הדבר מלמד כי הישראלים החיים בחו"ל מהווים קהל תומכים חזק ומחויב לישראל, שניתן להיעזר בו לתמיכה בישראל. לפיכך, יש לפעול לשימור הקשר הרגשי וההזדהות שלהם עם ישראל, ולא רק בעיתות מלחמה ומשבר.

הקשר של הישראלים החיים בחו"ל לקהילה הישראלית והיהודית התחזק במידה מסוימת עקבות אירועי ה- 7 באוקטובר. מנגד, הקשר שלהם עם מכרים ועמיתים לא-יהודים נחלש במידה מסוימת. בנוסף, עקבות אירועי ה- 7 באוקטובר הישראלים החיים בחו"ל בחרו להתקרב לקהילה היהודית והישראלית וניכר כי הזהות היהודית והישראלית שלהם חשובה להם ואינם מוותרים עליה. לפיכך, מומלץ לנצל את ההזדמנות להעמקת הקשר ושיתוף הפעולה בתוך הקהילות הישראליות ובינן. בקהילות ישראליות גדולות וממוסדות נוצרה הזדמנות לגיוס חברים חדשים לקהילה ובקהילות ישראלית קטנות ולא ממוסדות נוצרה הזדמנות לעידוד וסיוע להבנות ממסד קהילתי ישראלי מקומי ואזורי.

באופן כללי, ישנה חווית אנטישמיות מוגברת בעקבות אירועי ה- 7.10. כרבע מהישראלים החיים בחו"ל חווים אנטישמיות – הם עצמם או בני משפחתם. כתוצאה מכך, חיי היום-יום שלהם נפגעו באופן יחסי בשני היבטים מרכזיים: הימנעות מדיבור בעברית והסתרה של סממנים יהודיים. לפיכך, מומלץ לחשוב כיצד הקהילות, המוסדות והארגונים היהודיים והישראלים יכולים לשמש כפלטפורמה להתחברות והתכנסות עבורם ולהקנות להם מידע וכלים להתמודד עם האנטישמיות וכן ביטחון אישי ותחושת לכידות.

# **הקדמה**

בישראל חיים כיום כעשרה מיליון תושבים. מלבד האוכלוסייה הנוכחת ישנם עוד כשלושה-רבעי מיליון ישראלים שבחרו לעזוב ולקשור את חייהם עם מדינה אחרת. רובם של העוזבים הם יהודים בין אם שנולדו כאן או נולדו בחו"ל, עלו לישראל ולאחר מכן חזרו למדינת המוצא שלהם או התיישבו במדינה חדשה. היקף התופעה של עזיבה את ישראל אינו שונה במידה רבה מנטייתם של אזרחים בעולם המערבי להגר ממדינתם. עם זאת, ההגירה מישראל לוותה במשך שנים רבות במטען אידאולוגי חזק שעירב דאגות לאומיות, פוליטיות, וחברתיות-כלכליות. זה שיקף את ההרגשה של ישראלים רבים שהמדינה נמצאת בתהליכים של בניין האומה וגיבוש זהותה התרבותית. עם התעצמות חוסנה הביטחוני, הדמוגרפי, והכלכלי ישנה כיום הכרה נרחבת בחירותו של כל פרט לבחור את המקום המתאים ביותר עבורו ולמשפחתו לחיות בו. רוב הציבור הישראלי מחזיק בדעה כי לישראלים החיים בחו"ל תרומה חיובית למדינת ישראל. באופן דומה גם המדינה, שבעבר התייחסה אליהם בביקורתיות, מאמצת כיום גישה יותר מאוזנת וקונסטרוקטיבית כלפיהם לרבות שמירה על קשרים, עזרה ותמיכה בפעילויות תרבותיות, והיעזרות בהם לצורכי הסברה.

או אז, גם הקהילות היהודיות המקומיות מרגישות יותר נוח לשלב את הישראלים בפעילויותיהם. זהו משחק גומלין שבו גם היהודים המקומיים וגם המהגרים הישראלים יוצאים ממנו נשכרים: הראשונים מגדילים את מספר החברים במוסדותיהם, את האינטנסיביות של קשרים עם יהודים ויכולים להיעזר בישראלים בכדי להבין טוב יותר את החברה הישראלית; הישראלים מצדם נעזרים בקהילה היהודית להיקלט חברתית ותרבותית במקום המגורים החדש. אין בכך משום להסתיר הבדלים ניכרים בעמדות והתנהגויות קבוצתיות בין היהודים המקומיים לבין המהגרים הישראלים לרבות השתייכות לזרמים ביהדות, שמירת מצוות וחגים, וזיקה לישראל. ככל שהוותק של האחרונים מתארך כך גדלים קווי הדמיון שלהם עם היהודים המקומיים וזה עוד הלאה ניכר בקרב בני הדור השני של הישראלים שגדלו או אף נולדו בחו"ל.

בהתאמה לתיאוריות על טרנס-לאומיות ויחסי תפוצה-מולדת בעתות חירום, היוו אירועי ה-7 באוקטובר שבר ונקודת מפנה עבור הישראלים החיים בחו"ל. ההתקפה הברוטאלית על ישראל בחג שמחת תורה, הרצח המזוויע של מאות אזרחים חפים מפשע וחטיפתם של ילדים, נשים, וזקנים, ביניהם גם ניצולי שואה, חיזקו מאוד את זיקתם והזדהותם עם המדינה. רבים מהם נרתמו למאמצים השונים של תמיכה בישראל בין אם חומרית או הסברתית כמו גם גילויי התנדבות לשוב ארצה ולהתגייס למאמץ המלחמתי. האווירה האנטי-ישראלית והתגברות האנטישמיות בעולם עשויה לגרום להם לתהות על החלטתם לעזוב את ישראל. הלך הרוח הכללי והתגובות של החברה המקומית, או של קבוצות שונות בתוכה, משפיעים בוודאי גם על הזדהותם היהודית וזיקתם לישראל. הנה פתאום, המדינה אליה הם עברו וששם חשבו שהם ירגישו בטוחים, שיוכלו להעניק לילדיהם איכות חיים, ולא יהססו לדבר עברית וללכת עם סימני זיהוי יהודיים, הופכת להיות מקום מנוכר ולא תמיד נעים.

הישראלים החיים בחו"ל חוו את החודשים האחרונים בצורות מגוונות. הם מפוזרים על פני מדינות רבות, קודם לכל ארה"ב שם נמצא הריכוז הגדול ביותר של ישראלים, אבל גם קנדה, אוסטרליה, אנגליה, גרמניה ועוד כמה ערים גדולות במערב ובמרכז אירופה, שבכל אחת מהן התגובה של האוכלוסייה המקומית וההנהגה הפוליטית הייתה ייחודית. החוויה של הישראלים בוודאי משתנה גם לפי השלבים במחזור החיים בהם הם נמצאים: בארה"ב, למשל, הרבה מהישראלים בעלי משפחות עם ילדים לעומת גרמניה שם ישנו ריכוז גדול של ישראלים ללא משפחה משלהם. גם הוותק של הישראלים במקום בוודאי משפיע מצדו על הקשר לאנשים ולחברה שמסביבם והשיקולים החברתיים והפסיכולוגיים להישאר או לחזור ארצה: בשני העשורים האחרונים עזבו את ישראל כל שנה כעשרים אלף איש והגם שיש לא מעטים ביניהם שחזרו הרי שאלפים אחרים נותרו להתגורר בחו"ל; אלו שהיגרו לאחרונה מפגינים עדיין הזדהות ישראלית חזקה ויכולים להימצא עם פוטנציאל הגבוה ביותר לשוב ארצה. לא פחות מאלו הן הסיבות לעזיבה את הארץ – ביטחוניות, כלכליות, או תרבותיות, וההזדהות היהודית שמעצבים את הקשר לישראל לרבות בנסיבות משבריות.

לאור אירועי ה- 7 באוקטובר והמצב שנוצר בעקבותיהם ערך משרד תפוצות והמאבק באנטישמיות בממשלת ישראל באמצעות ארגון מוזאיק יונייטד, סקר מקוון לישראלים החיים בחו"ל, במטרה לשפוך אור על האופן שבו הם תופסים את המצב החדש ומתמודדים עימו. הסקר נערך בין התאריכים 29.1-11.2.2024 והופץ לישראלים החיים בחו"ל באמצעות פרסום באתרי אינטרנט שונים וברשת פייסבוק. הדו"ח המוגש כאן מביא את עיקרי הממצאים של הסקר, עורך השוואה בין ישראלים במדינות שונות ומציע מסקנות והמלצות ברמת המדיניות.

אנו מודים לצוות מוזאיק יונייטד: אלישבע קופפרמן - סמנכ״לית אסטרטגיה, אילה לאוב-וולטוך - מנהלת תכנון ואסטרטגיה, עדי ורון-פלדמן - מנהלת תכנון ואסטרטגיה, מיטב טסלר-שימל - מנהלת תחום ישראלים ושירה לוין-תמיר - רכזת תפעול תחום ישראליים, שסייעו רבות בתהליך בניית הסקר והפצתו. לטל פריימן, שכתב עבור מוזאיק יונייטד תכנית אסטרטגית לישראלים החיים בחו"ל, הכוללת מיפוי כמותי לפי מדינה, עליו התבססה מסגרת הדגימה לסקר. לחברת JMG שהפיצה את הסקר בקרב ישראלים וישראליות החיים ברחבי העולם.

תודה מיוחדת לכל הישראלים והישראליות החיים בחו"ל, שפינו מזמנם והשיבו לסקר זה.

ד"ר יובל פלדי – חוקר ראשי, מכון תובנות.

ד"ר עדו ליברמן – חוקר כמותי ומנתח נתונים, מכון תובנות.

פרופ' עוזי רבהון – יועץ אקדמי למחקר, האוניברסיטה העברית בירושלים.

# **שיטת המחקר**

## **אוכלוסייה ומדגם**

אוכלוסיית המחקר הוגדרה כישראלים בוגרים מעל גיל 20 אשר גרים בקביעות כבר למעלה משלוש שנים באחת המדינות שבהן יש ריכוזים משמעותיים של ישראלים בצפון אמריקה, באוסטרליה-ניו-זילנד ובאירופה (כולל בריטניה).

לאחר קבלת סך המשיבים אשר ענו על שאלון הסקר (למעלה מ- 3000 משיבים) בוצעו מס' תהליכים לצורך ביצוע ניתוח סטטיסטי מיטבי של הנתונים שנאספו: בשלב הראשוני סוננו כל המשיבים שלא השתייכו להגדרת האוכלוסייה (משיבים שגרים שלוש שנים ומטה בחו"ל, משיבים צעירים מידי, משיבים אשר מתגוררים באסיה, משיבים ללא זיהוי מקום). לאחר מכן, סוננו מקובץ הנתונים משיבים אשר הוגדרו ע"י המערכת כמשיבים חלקיים (Partial) בשל קשיים מתודולוגיים פוטנציאליים שמעלה השימוש במשיבים אלה. בסוף התהליך הראשוני נותרו בקובץ הנתונים "כלל המשיבים הרלוונטיים".

לאחר שלב בניית מאגר המשיבים הרלוונטיים ועל בסיסם נבנו שני מדגמי עבודה:

1. מדגם כללי - מדגם משיבים המייצג את אוכלוסיית הישראלים בחו"ל בעיקר בהיבט של ייצוג יחסי לגודל האוכלוסייה הישראלית בכל מדינה בהתאם למיפוי הישראלים בתפוצות, שנעשה עבור משרד התפוצות והמאבק באנטישמיות (פריימן, 2022). המדינות שצוינו במיפוי ולעל-פיהן נבנה המדגם: ארה"ב, קנדה, אוסטרליה, בריטניה, גרמניה, צרפת, ספרד ושאר אירופה (פריימן, 2022). כמו כן מדגם זה לקח בחשבון את הייצוגיות של היבטים נוספים כמו מגדר, גיל ומידת הדתיות של המשיבים לסקר. מדגם זה משמש לניתוחים של כלל המשיבים לסקר.
2. מדגם מדינות - מדגם משיבים לכל מדינה בנפרד, מהמדינות במדגם הכללי: ארה"ב, קנדה, אוסטרליה, בריטניה, גרמניה, צרפת, ספרד ושאר אירופה. מדגם זה אינו מתחשב כלל בייצוגיות הכללית של גודל האוכלוסייה הישראלית באותה מדינה ביחס לשאר המדינות אלא רק בייצוגיות משתני הרקע של מגדר, גיל, מידת דתיות וכו' של כל מדינה. מדגם זה משמש לניתוחים ממוקדי מדינה ולהשוואה בין מדינות. **יש לציין בהקשר זה של ניתוח לפי מדינות כי בספרד וצרפת ישנו מספר קטן יחסית של משיבים (פחות מ- 100 כ"א) ולכן יש להתייחס לממצאים המפורטים של מדינות אלה במידת הזהירות הנדרשת.**

בלוח 1 ניתן לראות את מספר המשיבים וההתפלגות שלהם לפי מדינות, בשני המדגמים. ניתן לראות מספר המשיבים הרב ביותר (47%-50% מהמשיבים) הם מארה"ב ולאחריה בסדר יורד: קנדה (13%-14% מהמשיבים), בריטניה (11%-12% מהמשיבים), גרמניה (9%-10% מהמשיבים), אוסטרליה (כ- 6%-6.5% מהמשיבים), צרפת (2%-4% מהמשיבים), ספרד (1%-2% מהמשיבים) ושאר אירופה[[1]](#footnote-1) (5%-6% מהמשיבים).

***לוח 1: מספר המשיבים והתפלגותם לפי מדינות בשני המדגמים***

|  |  |  |
| --- | --- | --- |
|  | **מדגם כללי** | **מדגם מדינות** |
| **מס' משיבים** | **אחוז מסה"כ** | **מס' משיבים** | **אחוז מסה"כ** |
| ארה"ב | 962 | 50% | 962 | 47.6% |
| קנדה | 269 | 14% | 269 | 13.3% |
| בריטניה | 231 | 12% | 231 | 11.4% |
| גרמניה | 173 | 9% | 200 | 9.9% |
| אוסטרליה | 115 | 6% | 132 | 6.5% |
| צרפת | 38 | 2% | 75 | 3.7% |
| ספרד | 19 | 1% | 37 | 1.8% |
| שאר אירופה | 115 | 6% | 115 | 5.7% |
| **סה"כ** | **1922** | **100%** | **2021** | **100%** |

להלן התפלגות של משתנים דמוגרפיים נוספים במדגם הכללי:

***תרשים 1: התפלגות המשיבים לפי מגדר. N=1922***

***תרשים 2: התפלגות המשיבים לפי גיל. N=1922***



***תרשים 3: התפלגות המשיבים לפי מצב משפחתי. N=1922***

***תרשים 4: התפלגות המשיבים לפי ילדים מתחת לגיל 18. N=1922***

***תרשים 5: התפלגות המשיבים לפי מידת דתיות. N=1922***

***תרשים 6: התפלגות המשיבים לפי השכלה. N=1922***

בהתייחס למשתנים הדמוגרפיים של המשיבים במדגם הכללי (תרשימים 1-6) ניתן לומר כי: (1) קיים ייצוג מאוזן בין נשים לגברים עם נטייה למעט יותר נשים. (2) קיים ייצוג רב יחסית לאנשים בגיל הביניים (40-59) ולאנשים בגיל מבוגר (60 ומעלה) ומועט יחסית (כ- 16%) לאנשים צעירים (20-39). (3) קיים ייצוג רב מאד לאנשים נשואים (כ- 71%) בהשוואה למצבים המשפחתיים האחרים. (4) פחות ממחצית מהאנשים (41%) הם בעלי משפחות עם ילדים מתחת לגיל 18. הדבר נמצא בהלימה לסעיף 2 לעיל. (5) קיים ייצוג רב לאנשים חילוניים (69%) על פני מסורתיים, דתיים וחרדים. (6) קיים ייצוג רב לאנשים עם השכלה אקדמית – כ- 73% מהמשיבים, מחציתם בעלי תואר שני.

בלוח 2 ניתן לראות כי קיים ייצוג הולם לאנשים שחיים בחו"ל מספר מועט של שנים יחסית (כ- 29% חיים עד 10 שנים בחו"ל) ולמספר רב של שנים (25% חיים בחו"ל 31 שנים ומעלה). כמו כן, קיים ייצוג הולם של האנשים לפי וותק המגורים בעיר מגוריהם הנוכחית עם נטייה לאנשים חדשים יחסית – כ- 42% גרים 10 שנים ומטה וכ- 30% גרים 21 שנים ומעלה.

***לוח 2: התפלגות המשיבים לפי מספר שנים בחו"ל ובעיר מגוריהם הנוכחית. N=1922***

|  |  |  |
| --- | --- | --- |
|  | **שנים בחו"ל** | **שנים בעיר** |
| **ערכים** | אחוז מסה"כ | אחוז מסה"כ |
| 0-3 | 0 | 9.9% |
| 4-6 | 11.2% | 15.6% |
| 7-10 | 17.5% | 18.1% |
| 11-20 | 27.0% | 25.8% |
| 21-30 | 19.3% | 15.9% |
| 31+ | 25.0% | 14.6% |
| **סה"כ** | **100%** | **100%** |

## **כלי המחקר ומדדים**

מחקר זה התבסס על שאלון שפותח באופן ייחודי לטובת המחקר הנוכחי. השאלון פותח על ידי החוקרים ועבר תיקוף בידי אנשי מוזאיק יונייטד, העובדים ישירות מטעם משרד התפוצות עם הקהילות הישראליות בתפוצות. חלק משאלות הסקר נלקחו באופן מדויק משאלונים קודמים אשר עסקו בחקר הקהילות היהודיות והישראליות בתפוצות, על מנת לאפשר ביצוע השוואה בין ממצאי עבר לממצאים הנוכחיים ובכך לעמוד על מגמות מתפתחות בסוגיות שעמדו במרכז המחקר הנוכחי.

השאלון בנוי על בסיס מספר נושאים אשר עמדו במוקד המחקר הנוכחי:

1. פעילות למען ישראל: ביצוע של פעולות שונות למען ישראל, ידע ויכולת להסביר את ישראל, הערכת האקטיביות של ישראלים בהסברה.
2. קשר לישראל: קשר רגשי לישראל, הזדהות עם ישראל וכוונות חזרה לישראל.
3. קשרים קהילתיים מקומיים: שינויים בקשר עם הקהילה היהודית, הישראלית והלא-יהודית, כוונה לרשום את הילדים לבית ספר יהודי ופעולות צדקה והתנדבות בקהילה.
4. חווית אנטישמיות והשפעותיה: חווית אנטישמיות ברמה אישית ומשפחתית, הערכת האנטישמיות במדינה, הערכת התגברות האנטישמיות במדינה והשפעות התגברות האנטישמיות על חיי היום-יום.

פירוט של השאלון ניתן לראות בנספח לדו"ח זה.

הממצאים מוצגים בכמה סוגי סולמות:

1. סולם דיכוטומי כן/לא.
2. סולמות שונים בני ארבע דרגות בניסוחים שונים, כאשר הערך הנמוך הוא 1 והערך הגבוה הוא 4.
3. סולמות קטגוריאליים שונים.

הסולמות הדיכוטומיים והקטגוריאליים מוצגים באמצעות אחוזים בלבד. הסולמות של ארבע דרגות מוצגים הן באמצעות אחוזים והן באמצעות מדדים כמותיים (ממוצע וסטיית תקן). בנוסף לשאלות המחקר נבנו עוד מספר מדדים מתוך נתונים המחקר:

1. מדד השפעת אנטישמיות כללי: מדד זה הוא ממוצע תשובות המשיב על חמשת הפריטים של שאלת צמצום החצנה של זהות יהודית בגלל חשש מאנטישמיות. ממד זה נע בין 1-4 (אלפא של קרונבך למדד זה הינה 0.81).
2. מדד פעולה למען ישראל: מדד זה הוא מספר הפעולות שהמשיב עשה למען ישראל מתוך שמונה הפעולות האפשרויות שהוצעו לו בשאלון. ממד זה מוצג באחוזים.

## **הליך המחקר**

הקמפיין השיווקי לסקר התבצע על-ידי חברת השיווק JMG. חברת השיווק הפיצה את הסקר במדינות שונות ברחבי צפון אמריקה, אירופה ואוסטרליה דרך שימוש ב- Goole IP ומודעות פייסבוק, שכבות-על במטרה להגיע לקהל היעד של ישראלים בחו"ל.

מסע הפרסום בפייסבוק היה מוצלח עם שיעורי קליקים גבוהים. מדינות בולטות עם הופעות וקליקים גבוהים כוללות את ארצות הברית עם 26,487 הופעות ו- 2,068 קליקים (שיעור קליקים 7.81%) גרמניה 12,668 הופעות ו- 939 קליקים (שיעור קליקים 7.41%) וקנדה עם 6,078 הופעות ו- 468 קליקים (שיעור קליקים 7.70%). בסך הכל צבר הקמפיין 243,183 הופעות ו-9,074 קליקים - שיעור קליקים ממוצע (CTR) של 3.73%.

גם ה-Overlays ו-Google IP היו מוצלחים בדרך כלל, כאשר הקמפיין מכוון לאתרים ישראלים או עבריים ולחיפושים בחו"ל. ההופעות השתנו באופן משמעותי בין מיקומים שונים, כאשר ynet.co.il היה בעל ההופעות הגבוהות ביותר. שיעורי קליקים (CTR) נעו בדרך כלל בין 0.1% ל-2.0%.

בסך הכל, הקמפיין השיג משיכה משמעותית בארה"ב, גרמניה וקנדה באמצעות ערוצי פייסבוק וגוגל כאחד. בכל הערוצים, הקמפיין הגיע לקהל מגוון ששיקף מאוד את אחוזי הישראלים בחו"ל בכל מדינה והשיג שיעור קליקים סביר, שתרם להצלחה הכוללת במשיכת משיבים פוטנציאליים.

# **ממצאים**

## **פעילות למען ישראל**

למשתתפים בסקר הוצגו שמונה פעולות למען ישראל והם נתבקשו לציין האם בעקבות אירועי ה- 7 באוקטובר הם עשו או לא עשו כל אחת מפעולות אלה. כפי שניתן לראות בתרשים 7, הפעילות השכיחה ביותר למען ישראל היא תמיכה ברשתות החברתיות ולאחריה תרומת כסף לאנשים או ארגונים בישראל. פעילויות נוספות בשכיחות נמוכה יותר הן השתתפות בעצרות תמיכה, אירועים קהילתיים (יהודיים וישראליים) ופעילות הסברה למען ישראל. הפעילויות בשכיחות הנמוכה ביותר הן ייזום פעילות תמיכה בישראל ונסיעה להתנדבות בישראל.

***תרשים 7: % המשיבים שהשתתפו בפעילויות למען ישראל בעקבות אירועי ה- 7 באוקטובר. N=1922***

השוואה בין ישראלים וותיקים (יותר מ- 3 שנים בחו"ל) לבין חדשים (פחות מ- 3 שנים) מלמדת כי יותר וותיקים תורמים כסף לאנשים וארגונים בישראל בהשוואה לחדשים (69.4% לעומת 53.1%, בהתאמה\*\*).[[2]](#footnote-2)בכל יתר הפעילויות למען ישראל לא נמצא הבדל בין שתי הקבוצות.

בלוח 3 ניתן לראות את שכיחות הפעילויות למען ישראל בעקבות ה- 7 באוקטובר, לפי מדינה. הערכים המסומנים בירוק מבטאים את המדינות עם השכיחות הגבוהה ביותר ובאדום את המדינות עם השכיחות הנמוכה ביותר, בכל אחת מהפעילויות. בנוסף, חושב לכל מדינה ממוצע השכיחות של כל הפעילויות למען ישראל שנבדקו בסקר. ניתן ללמוד מהממצאים כי בקנדה ובארה"ב השכיחות הגבוהה ביותר של פעילויות למען ישראל. בנוסף, בולטת בקנדה שכיחות גבוהה ברוב הפעילויות למען ישראל, השוואה למדינות האחרות. מנגד, בגרמניה ובשאר אירופה נמצאת השכיחות הנמוכה ביותר של פעילויות למען ישראל.

***לוח 3: % המשיבים שהשתתפו בפעילויות למען ישראל בעקבות ה- 7 באוקטובר לפי מדינה. N=2021***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| תמיכה ברשתות החברתיות | **75.1%** | **86.9%** | 80.8% | 84.3% | 79.9% | **76.4%** | **88.9%** | **76.4%** |
| תרומת כסף לאנשים או ארגונים | **76.9%** | **73.1%** | 65.1% | 63.1% | 53.1% | 64.8% | **48.6%** | **45.0%** |
| השתתפות בעצרות או צעדות הזדהות | 60.7% | **69.5%** | 64.3% | 64.2% | **64.8%** | 59.7% | **59.5%** | **47.8%** |
| השתתפות באירועים של הקהילה הישראלית | 62.1% | **68.1%** | **68.2%** | 51.5% | **47.6%** | **50.0%** | 59.5% | 53.6% |
| השתתפות באירועים של הקהילה היהודית | 63.4% | **67.1%** | **65.1%** | 52.2% | **45.0%** | 57.5% | **41.7%** | 49.1% |
| השתתפות בפעילות הסברה | 57.1% | **56.0%** | **45.2%** | 59.0% | 57.2% | **62.5%** | 56.8% | **68.9%** |
| ייזום של פעולות תמיכה | 31.1% | **34.4%** | **22.6%** | **21.6%** | 25.3% | 33.8% | **37.8%** | 30.8% |
| נסיעה להתנדבות בישראל | 10.6% | **5.0%** | **4.8%** | 10.4% | 6.0% | **15.7%** | **19.4%** | 15.0% |
| **ממוצע כלל הפעילויות** | **56.5%** | **58.9%** | **52.9%** | **51.7%** | **49.2%** | **54.2%** | **51.4%** | **48%** |

המשתתפים בסקר נשאלו באיזו מידה לדעתם, בעקבות אירועי ה- 7 באוקטובר ישראלים בארץ מגוריהם צריכים למלא תפקיד אקטיבי בפעילות תמיכה בישראל, כמו למשל חיזוק הקשר של קהילות יהודיות לישראל, הסברה, גיוס כספים וכדומה. כפי שניתן לראות בתרשים 8, קרוב לשני שלישים מהמשיבים השיבו כי ישראלים בארץ מגוריהם צריכים למלא תפקיד אקטיבי בתמיכה בישראל במידה רבה. מנגד, מיעוט מהמשיבים השיבו כי אין זה מתפקידם של ישראלים לעשות זאת.

***תרשים 8: האם בעקבות אירועי ה- 7 באוקטובר, ישראלים בארץ מגוריך צריכים למלא תפקיד אקטיבי בתמיכה בישראל? התפלגות ב- % של תשובות המשיבים. N=1922***

השוואה בין ישראלים וותיקים (יותר מ- 3 שנים בחו"ל) לבין חדשים (פחות מ- 3 שנים) מלמדת כי הוותיקים סבורים יותר מהחדשים כי על ישראלים בחו"ל למלא תפקיד אקטיבי בתמיכה בישראל (ממוצע 3.42 לעומת 3.26, בהתאמה\*\*).[[3]](#footnote-3)

בלוח 4, ניתן לראות את התפלגות וממוצע תשובות המשתתפים בסקר, לפי מדינה. מהממצאים עולה כי % גבוה מהמשיבים בקנדה, ארה"ב וצרפת סבורים כי על ישראלים בארצם למלא תפקיד באקטיבי בתמיכה בישראל לעומת המשיבים במדינות האחרות, שפחות סבורים כי זהו תפקידם של ישראלים לעשות זאת.

***לוח 4: האם בעקבות אירועי ה- 7 באוקטובר, ישראלים בארץ מגוריך צריכים למלא תפקיד אקטיבי בתמיכה בישראל? ממוצע והתפלגות ב- % של תשובות המשיבים לפי מדינה. N=1922***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| כלל לא | 6.6% | 3.8% | 7.8% | 8.0% | 11.7% | 5.3% | 11.1% | 8.7% |
| במידה מעטה | 5.4% | 3.0% | 12.4% | 15.0% | 12.2% | 9.3% | 11.1% | 13.9% |
| במידה בינונית | 18.8% | 14.0% | 26.4% | 23.9% | 29.1% | 17.3% | 22.2% | 27.0% |
| במידה רבה | 69.3% | 79.2% | 53.5% | 53.1% | 46.9% | 68.0% | 55.6% | 50.4% |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |
| **ממוצע** | **3.51** | **3.69** | **3.26** | **3.22** | **3.11** | **3.48** | **3.22** | **3.19** |
| ס. תקן | 0.87 | 0.71 | 0.95 | 0.98 | 1.03 | 0.88 | 1.05 | 0.98 |

בהמשך לשאלה הקודמת, נשאלו המשתתפים בסקר באיזו מידה יש להם ידע, כלים ויכולת לנהל דיון על המצב בישראל או לטעון לטובת ישראל במסגרת פעילות הסברה. כפי שניתן לראות בתרשים 9, כמחצית מהמשיבים ציינו כי יש להם ידע, כלים ויכולת להסביר את ישראל במידה רבה ומעל לשליש מהמשיבים ציינו כי יש להם ידע, כלים ויכולת אלה במידה בינונית. מנגד, מיעוט מהמשיבים ציינו כי אין להם ידע, כלים ויכולת להסביר את ישראל.

***תרשים 9: באיזו מידה יש לך ידע, כלים ויכולת לנהל דיון על המצב בישראל או לטעון לטובת ישראל (במסגרת הסברה)? התפלגות ב- % של תשובות המשיבים. N=1922***

השוואה בין ישראלים וותיקים (יותר מ- 3 שנים בחו"ל) לבין חדשים (פחות מ- 3 שנים) מלמדת כי וותיקים סבורים יותר מחדשים כי יש להם ידע, כלים ויכולת להסביר את ישראל (ממוצע 3.30 לעומת 3.13, בהתאמה\*\*).[[4]](#footnote-4)

בלוח 5, ניתן לראות את התפלגות וממוצע תשובות המשתתפים בסקר, לפי מדינה. עולה כי הממוצע הנמוך ביותר בספרד (3.20) והגבוה ביותר באוסטרליה (3.33). הטווח בין שני הממוצעים מצומצם למדי ומעיד כי אין הבדל משמעותי בין המשיבים במדינות השונות, מבחינת הידע, הכלים והיכולת שלהם להסביר את ישראל.

***לוח 5: באיזו מידה יש לך ידע, כלים ויכולת לנהל דיון על המצב בישראל או לטעון לטובת ישראל (במסגרת הסברה)? ממוצע והתפלגות ב- % של תשובות המשיבים לפי מדינה. N=2021***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| כלל לא | 4.5% | 3.9% | 0.8% | 2.7% | 3.6% | 1.4% | 5.7% | 3.5% |
| במידה מעטה | 11.1% | 12.2% | 14.8% | 15.2% | 9.1% | 13.7% | 11.4% | 14.2% |
| במידה בינונית | 33.7% | 37.6% | 35.2% | 32.7% | 36.0% | 45.2% | 40.0% | 32.7% |
| במידה רבה | 50.8% | 46.3% | 49.2% | 49.3% | 51.3% | 39.7% | 42.9% | 49.6% |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |
| **ממוצע** | **3.31** | **3.26** | **3.33** | **3.29** | **3.35** | **3.23** | **3.20** | **3.28** |
| ס. תקן | 0.84 | 0.82 | 0.75 | 0.82 | 0.79 | 0.74 | 0.87 | 0.84 |

## **קשר לישראל**

המשתתפים בסקר נשאלו באיזו מידה הם קשורים לישראל. שאלה זו לא נשאלה בהקשר של אירועי ה- 7 באוקטובר ונלקחה ממחקרים קודמים על ישראלים ויהודים בתפוצות, שנערכו בשנים האחרונות. כפי שניתן לראות בתרשים 10, למעלה מ- 80% מהמשיבים דיווחו כי הם קשורים מאד לישראל, כ- 13% קשורים במידה מסוימת ופחות מ- 5% קשורים קצת או בכלל לא.

***תרשים 10: באיזו מידה את/ה קשור/ה רגשית לישראל? התפלגות ב- % של תשובות המשיבים. N=1922***

השוואה בין ישראלים וותיקים (יותר מ- 3 שנים בחו"ל) לבין חדשים (פחות מ- 3 שנים) מלמדת כי דווקא ישראלים וותיקים בחו"ל יותר קשורים רגשית לישראל בהשוואה לחדשים (ממוצע 3.77 לעומת 3.63, בהתאמה\*\*).

בכדי שיהיה ניתן להשוות ממצאים אלה לתקופה שלפני אירועי ה- 7 באוקטובר, אותרו שני סקרים בהם השתתפו ישראלים החיים בחו"ל: הראשון בארה"ב (2020) בו השתתפו 66 ישראלים והשני בקנדה (2018) בו השתתפו 79 ישראלים ואוחדו ממצאי השאלה על הקשר לישראל[[5]](#footnote-5). בהמשך, בודדו הנתונים של ישראלים מארה"ב וקנדה מהסקר הנוכחי (962 ו- 269 משיבים, בהתאמה) ואוחדו הממצאים של אותה שאלה.

בלוח 6 ניתן לראות כי חלה עליה בקשר הרגשי לישראל בין הסקרים שבוצעו בעבר לסקר הנוכחי. למעלה מ- 80% מהמשיבים בסקרי העבר דיווחו שהם קשורים מאד לישראל לעומת למעלה מ- 85% בסקר הנוכחי – עלה של קרוב ל- 5%.

***לוח 6: באיזו מידה את/ה קשור/ה רגשית לישראל? השוואה של ההתפלגות ב- % של תשובות המשיבים בסקרי עבר (N=145) ובסקר הנוכחי (N=1251)***

|  |  |  |
| --- | --- | --- |
|   | **סקרי עבר** | **סקר נוכחי** |
| קשור קצת או בכלל לא | 2.5% | 3.6% |
| קשור במידה מסוימת | 16.9% | 11.1% |
| קשור מאוד | 80.6% | 85.3% |
| **סה"כ** | **100%** | **100%** |

בלוח 7 ניתן לראות את התפלגות תשובות המשיבים לפי מדינה. עולה כי המשיבים בצרפת בעיקר אך גם בארה"ב ובקנדה הכי קשורים לישראל. מנגד, המשיבים בגרמניה ובשאר מדינות אירופה הכי פחות קשורים לישראל.

***לוח 7: באיזו מידה את/ה קשור/ה רגשית לישראל? התפלגות ב- % וממוצע של תשובות המשיבים לפי מדינה. N=2021***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| לא קשור כלל | 0.9% | 0.4% | 0.0% | 1.0% | 1.7% | 0.0% | 0.0% | 2.0% |
| קשור קצת | 2.7% | 3.4% | 2.9% | 4.0% | 6.8% | 0.0% | 2.9% | 2.0% |
| קשור במידה מסוימת | 10.7% | 12.3% | 18.3% | 15.9% | 15.8% | 5.9% | 17.1% | 22.2% |
| קשור מאוד | 85.7% | 83.9% | 78.8% | 79.1% | 75.7% | 94.1% | 80.0% | 73.7% |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |
| **ממוצע** | **3.81** | **3.80** | **3.76** | **3.73** | **3.66** | **3.94** | **3.77** | **3.68** |
| ס. תקן | 0.51 | 0.51 | 0.49 | 0.58 | 0.68 | 0.24 | 0.49 | 0.62 |

המשתתפים בסקר נשאלו גם האם בעקבות אירועי ה- 7 באוקטובר חל שינוי בהזדהות שלהם עם ישראל. כפי שניתן לראות בתרשים 11, למעלה ממחצית מהמשיבים דיווחו כי ההזדהות שלהם עם ישראל התחזקה או התחזקה מאד, למעלה משליש ציינו כי היא לא השתנתה ורק מיעוט קטן של כ- 5% דיווחו כי הזדהותם עם ישראל נחלשה או נחלשה מאד.

***תרשים 11: האם בעקבות אירועי ה- 7 באוקטובר חל שינוי בהזדהות שלך עם ישראל? התפלגות ב- % של תשובות המשיבים. N=1922***

בלוח 8 ניתן לראות את התפלגות תשובות המשיבים לפי מדינה. עולה כי ההזדהות עם ישראל התחזקה בכל המדינות, אך במיוחד בצרפת ובקנדה. מנגד, היא התחזקה הכי פחות בספרד, גרמניה ובמידה מסוימת גם בארה"ב.

***לוח 8: האם בעקבות אירועי ה- 7 באוקטובר חל שינוי בהזדהות שלך עם ישראל? ממוצע והתפלגות ב- % של תשובות המשיבים לפי מדינה. N=2021***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| נחלשה-נחלשה מאוד | 6.5% | 2.2% | 5.8% | 5.6% | 7.4% | 1.5% | 5.7% | 2.1% |
| לא השתנתה | 40.2% | 34.5% | 32.7% | 39.6% | 35.4% | 23.9% | 42.9% | 38.9% |
| התחזקה-התחזקה מאוד | 53.3% | 63.3% | 61.5% | 54.8% | 57.1% | 74.6% | 51.4% | 58.9% |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |
| **ממוצע** | **3.79** | **4.02** | **3.86** | **3.82** | **3.71** | **4.25** | **3.71** | **3.93** |
| ס. תקן | 1.07 | 0.92 | 1.07 | 1.05 | 1.03 | 0.88 | 1.02 | 0.98 |

המשתתפים בסקר נשאלו האם בעקבות אירועי ה- 7 באוקטובר הם שוקלים לחזור ולהתגורר בישראל. כפי שניתן לראות בתרשים 12, קרוב לשני שלישים מהמשיבים לא שוקלים לעשות זאת וקצת פחות משליש שוקלים זאת אך באופן לא מעשי. מנגד פחות מ- 10% שוקלים זאת באופן מעשי או מתכוונים לעשות זאת בחודשים הקרובים.

***תרשים 12: האם בעקבות אירועי ה- 7 באוקטובר את/ה שוקלת לחזור ולהתגורר בארץ? התפלגות ב- % של תשובות המשיבים. N=1922***

השוואה בין ישראלים וותיקים (יותר מ- 3 שנים בחו"ל) לבין חדשים (פחות מ- 3 שנים) מלמדת כי אחוז גבוה יותר של ישראלים חדשים בחו"ל שוקלים לחזור לארץ באופן מעשי או בחודשים הקרובים בהשוואה לוותיקים (18.6% לעומת 8.8%, בהתאמה\*\*).[[6]](#footnote-6)

בלוח 9 ניתן לראות את התפלגות תשובות המשיבים לפי מדינה. מהנתונים עולה כי אחוז גבוה יחסית של ישראלים בצרפת ובספרד שוקלים לחזור לישראל, לעומת אחזו נמוך יחסית של ישראלים בקנדה ובגרמניה.

***לוח 9: האם בעקבות אירועי ה- 7 באוקטובר את/ה שוקלת לחזור ולהתגורר בארץ? התפלגות ב- % של תשובות המשיבים לפי מדינה. N=2021***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| לא | 62.9% | 59.5% | 68% | 62.3% | 56.4% | 45.1% | 56.8% | 61.7% |
| כן, באופן לא מעשי | 28.4% | 32.6% | 20.3% | 28.9% | 36.9% | 36.6% | 29.7% | 28.7% |
| כן, באופן מעשי | 6.7% | 7.6% | 11.7% | 7.5% | 3.6% | **14.1%** | **10.8%** | 6.1% |
| כן, בחודשים הקרובים | 2% | 0.4% | 0% | 1.3% | 3.1% | **4.2%** | **2.7%** | 3.5% |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |

המשתתפים בסקר נשאלו גם האם בעקבות אירועי ה- 7 באוקטובר ילדיהם הביעו רצון כלשהו לחזור לבדם לישראל או להתגייס לצה"ל[[7]](#footnote-7). כפי שניתן לראות בתרשים 13, למעלה משני שלישים מהמשיבים ציינו כי ילדיהם לא להביעו רצון לחזור לישראל ופחות מחמישית ציינו כי ילדיהם הביעו רצון באופן לא מעשי. מנגד, למעלה מ- 13% מהמשיבים ציינו ילדיהם הביעו רצון מעשי לעשות זאת, מתוכם 7.5% כבר חזרו לישראל בפועל.

***תרשים 13: האם בעקבות אירועי ה- 7 באוקטובר ילדיך הביעו רצון כלשהו לחזור לבדם לארץ או להתגייס לצה"ל? התפלגות ב- % של תשובות המשיבים. N=994***

בלוח 10 ניתן לראות את התפלגות תשובות המשיבים לפי מדינה. מהנתונים עולה כי אחוז גבוה יחסית של ילדי ישראלים בצרפת ובשאר אירופה הביעו רצון לחזור לישראל ואף עשו זאת, לעומת אחוז נמוך יחסית של ילדי ישראלים בגרמניה, באוסטרליה ובספרד[[8]](#footnote-8).

***לוח 10: האם בעקבות אירועי ה- 7 באוקטובר ילדיך הביעו רצון כלשהו לחזור לבדם לארץ או להתגייס לצה"ל? התפלגות ב- % של תשובות המשיבים לפי מדינה. N=1032***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| לא | 70.1% | 70.4% | 81.6% | 59.5% | 70.8% | 48.8% | 81.8% | 55% |
| כן, באופן לא מעשי | 13.9% | 23.0% | 10.5% | 23.3% | 21.5% | 31.7% | 9.1% | 20% |
| כן, באופן מעשי | 5.6% | 0% | 3.9% | 7.8% | 3.1% | 2.4% | 9.1% | 7.5% |
| כן, בחודשים הקרובים | 1.1% | 2.6% | **0%** | 0% | **1.5%** | **2.4%** | **0%** | **7.5%** |
| כן, זה כבר קרה | 9.2% | 3.9% | **3.9%** | 9.5% | **3.1%** | **14.6%** | **0%** | **10%** |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |

## **קשרים קהילתיים מקומיים**

בסקר נבדק האם בעקבות אירועי ה- 7 באוקטובר חל שינוי בקשר של ישראלים בחו"ל עם הקהילה היהודית המקומית, הקהילה הישראלית המקומית והקהילה הלא-יהודית המקומית (מכרים ועמיתים לא-יהודים). כפי שניתן לראות בתרשים 14, פחות משליש מהמשיבים מדווחים כי הקשר שלהם עם הקהילה היהודית התחזק-התחזק מאד ויותר משליש מדווחים כי הקשר שלהם עם הקהילה הישראלית התחזק-התחזק מאד בעקבות אירועי ה- 7.10. כשני שלישים מדווחים כי הקשר לא השתנה ורק אחוזים בודדים (פחות מ- 5%) מדווחים כי הקשר נחלש-נחלש מאד.

בהתייחס לקשר של המשיבים עם הקהילה הלא-יהודית המקומית, מתקבלת תמונה שונה, לפיה למעלה מחמישית מהמשיבים מדווחים כי הקשר שלהם עם מכרים ועמיתים לא-יהודים נחלש-נחלש מאד. בנוסף, כשני שלישים מדווחים כי הקשר לא השתנה ורק מיעוט (כ-10%) מדווחים כי הקשר התחזק-התחזק מאד.

***תרשים 14: בעקבות אירועי ה- 7 באוקטובר האם ובאיזו מידה חל שינוי בקשר שלך עם...? התפלגות ב- % של תשובות המשיבים (N=1922)***

התחזק-התחזק מאד

לא השתנה

נחלש-נחלש מאד

בלוח 11 ניתן לראות את התפלגות השינוי לפי מדינה, בקשר של המשיבים עם הקהילות: היהודית המקומית, הישראלית המקומית והלא-יהודית המקומית (מכרים ועמיתים). לגבי הקשר של המשיבים עם הקהילה היהודית המקומית ניתן ללמוד כי הוא השתפר בממוצע בעיקר בצרפת ובקנדה ופחות בגרמניה ובשאר אירופה. בנוסף, הקשר עם הקהילה היהודית המקומית התחזק-התחזק מאד במיוחד בקנדה ובאוסטרליה.

לגבי הקשר של המשיבים עם הקהילה הישראלית המקומית ניתן ללמוד כי בדומה לקשר עם הקהילה היהודית המקומית, הוא השתפר בממוצע בעיקר בקנדה ובצרפת ופחות בגרמניה ובשאר אירופה. בנוסף, הקשר עם הקהילה היהודית המקומית התחזק-התחזק מאד במיוחד בקנדה ובספרד.

לגבי הקשר של המשיבים עם הקהילה הלא-יהודית המקומית ניתן ללמוד כי הוא השתפר בממוצע בעיקר בספרד ובארה"ב ופחות בבריטניה ובשאר אירופה. בנוסף, הקשר עם הקהילה הלא-יהודית המקומית נחלש-נחלש מאד באופן משמעותי בבריטניה ובשאר אירופה.

***לוח 11: בעקבות אירועי ה- 7 באוקטובר האם ובאיזו מידה חל שינוי בקשר שלך עם...? התפלגות ב- % של תשובות המשיבים לפי מדינה (N=2021)***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| **הקהילה היהודית המקומית** |  |  |  |  |  |  |  |  |
| נחלש-נחלש מאד | 4.2% | 3.4% | 5.5% | 4.4% | 2.5% | 8.0% | 5.4% | 8.0% |
| לא השתנה | 67.6% | 58.6% | 57.8% | 68.7% | 80.7% | 60.0% | 70.3% | 76.1% |
| התחזק-התחזק מאד | 28.2% | **38.0%** | **36.7%** | 26.9% | **16.8%** | 32.0% | 24.3% | **15.9%** |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |
| **ממוצע** | 3.31 | **3.41** | 3.38 | 3.27 | **3.14** | **3.43** | 3.16 | **3.12** |
| ס. תקן | 0.74 | 0.75 | 0.82 | 0.68 | 0.54 | 0.93 | 0.73 | 0.74 |
| **הקהילה הישראלית המקומית** |  |  |  |  |  |  |  |  |
| נחלש-נחלש מאד | 4.0% | 1.6% | 3.3% | 2.8% | 2.1% | 2.8% | 5.9% | 5.4% |
| לא השתנה | 62.5% | 49.8% | 59.0% | 64.7% | 69.6% | 59.7% | 47.1% | 67.9% |
| התחזק-התחזק מאד | 33.4% | **48.6%** | 37.7% | 32.6% | **28.3%** | 37.5% | **47.1%** | **26.8%** |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |
| **ממוצע** | 3.37 | **3.59** | 3.45 | 3.43 | **3.34** | **3.49** | 3.41 | **3.29** |
| ס. תקן | 0.75 | 0.72 | 0.82 | 0.78 | 0.72 | 0.87 | 0.74 | 0.75 |
| **מכרים ועמיתים לא יהודים** |  |  |  |  |  |  |  |  |
| נחלש-נחלש מאד | 16.5% | 25.6% | 23.3% | **31.2%** | 24.5% | 23.9% | 21.2% | **29.6%** |
| לא השתנה | 70.2% | 66.3% | 62.9% | 60.5% | 61.7% | 64.2% | 57.6% | 60.2% |
| התחזק-התחזק מאד | 13.2% | 8.1% | 13.8% | 8.4% | 13.8% | 11.9% | 21.2% | 10.2% |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |
| **ממוצע** | **2.96** | 2.83 | 2.89 | **2.73** | 2.86 | 2.87 | **3.00** | **2.75** |
| ס. תקן | 0.68 | 0.62 | 0.75 | 0.74 | 0.80 | 0.87 | 0.90 | 0.79 |

בנוסף, נבדק בסקר האם חל שינוי בקשר של המשתתפים עם הקהילות היהודית והישראלית המקומיות בחמישה היבטים: מפגשים חברתיים; השתתפות באירועים - תרבותיים, תפילה בבית כנסת ואירועים דתיים אחרים; והתנדבות במוסדות הקהילה.

כפי שניתן לראות בתרשים 15, כרבע מהמשיבים דיווחו כי בעקבות אירועי ה- 7 באוקטובר הקשר שלהם עם הקהילות היהודית והישראלית המקומיות התחזק בהיבטים של מפגשים חברתיים ואירועים תרבותיים. בנוסף, כ- 10% ומעלה מהמשיבים דיווחו הקשר שלהם עם הקהילות המקומיות התחזק בהיבטים הנוספים שנבדקו (תפילה, אירועים דתיים אחרים והתנדבות). רק מיעוט מהמשיבים (3%-6%) דיווחו כי הקשר שלהם עם הקהילות המקומיות נחלש ובעיקר בהיבטים הדתיים (תפילה ואירועים דתיים אחרים).

***תרשים 15: האם בעקבות אירועי ה- 7 באוקטובר חל שינוי בקשר שלך עם הקהילות היהודית והישראלית המקומיות בהיבטים הבאים? התפלגות ב- % של תשובות המשיבים (N=1922)***

התחזק

לא השתנה

נחלש

בלוח 12 ניתן לראות את התפלגות השינוי שחל בקשר של המשיבים עם הקהילות הישראלית והיהודית מאז ה- 7 באוקטובר, לפי מדינה. ניתן ללמוד כי המשיבים בכל המדינות מדווחים על התחזקות רבה יותר בקשר עם הקהילות היהודית והישראלית המקומיות מאשר על היחלשות בקשר, בכל ההיבטים שנבדקו. עם זאת, יש לציין כי בכל המדינות דיווחו רוב המשיבים כי אין שינוי בקשר בכל ההיבטים שנבדקו.

המדינות בהן התחזק הקשר של המשיבים עם הקהילה היהודית-ישראלית המקומית הכי הרבה הן: קנדה (בכל חמשת ההיבטים שנבדקו), צרפת (ב- 3 מתוך 5 ההיבטים שנבדקו) ואוסטרליה (ב- 2 מתוך 5 ההיבטים שנבדקו). מנגד, המדינות בהן התחזק הקשר של המשיבים עם הקהילה המקומית הכי מעט הן: שאר מדינות אירופה (ב- 4 מתוך 5 ההיבטים שנבדקו), גרמניה (ב- 3 מתוך 5 ההיבטים שנבדקו), ספרד (ב- 2 מתוך 5 ההיבטים שנבדקו) ובריטניה (ב- 2 מתוך 5 ההיבטים שנבדקו).

***לוח 12: בעקבות אירועי ה- 7 באוקטובר האם ובאיזו מידה חל שינוי בקשר שלך עם...? התפלגות ב- % של תשובות המשיבים לפי מדינה (N=2021)***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| **מפגשים חברתיים** |  |  |  |  |  |  |  |  |
| נחלש | 3.0% | 3.1% | 1.5% | 4.4% | 2.5% | 8.1% | 2.8% | 5.4% |
| לא השתנה | 74.6% | 65.8% | 66.9% | 75.1% | 79.7% | 71.6% | 80.6% | 78.6% |
| התחזק | 22.4% | **31.2%** | **31.5%** | 20.4% | 17.8% | 20.3% | **16.7%** | **16.1%** |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |
| **אירועים תרבותיים** |  |  |  |  |  |  |  |  |
| נחלש | 3.5% | 4.2% | 3.1% | 3.5% | 5.6% | 12.3% | 2.8% | 4.2% |
| לא השתנה | 69.8% | 57.9% | 67.7% | 71.7% | 78.7% | 67.1% | 77.8% | 69.2% |
| התחזק | 26.6% | **37.9%** | **29.2%** | 24.8% | **15.7%** | 20.5% | **19.4%** | 26.6% |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |

***לוח 12: המשך***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| **תפילות בבית כנסת** |  |  |  |  |  |  |  |  |
| נחלש | 6.0% | 5.5% | 7.2% | 5.0% | 4.6% | 14.9% | 2.8% | 6.5% |
| לא השתנה | 82.2% | 79.6% | 84.8% | 90.1% | 88.7% | 68.9% | 83.3% | 88.9% |
| התחזק | 11.8% | **14.9%** | 8.0% | **5.0%** | 6.7% | **16.2%** | 13.9% | **4.6%** |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |
| **אירועים דתיים אחרים** |  |  |  |  |  |  |  |  |
| נחלש | 5.9% | 5.5% | 6.5% | 5.0% | 5.7% | 12.3% | 5.6% | 7.6% |
| לא השתנה | 83.2% | 79.1% | 86.3% | 86.9% | 88.5% | 75.3% | 83.3% | 89.5% |
| התחזק | 10.9% | **15.4%** | 7.3% | 8.1% | **5.7%** | **12.3%** | 11.1% | **2.9%** |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |
| **התנדבות במוסדות הקהילה** |  |  |  |  |  |  |  |  |
| נחלש | 3.8% | 2.4% | 4.1% | 3.2% | 3.7% | 9.7% | 2.8% | 7.6% |
| לא השתנה | 83.9% | 75.8% | 84.3% | 88.2% | 89.5% | 69.4% | 83.3% | 83.8% |
| התחזק | 12.3% | **21.8%** | 11.6% | **8.6%** | **6.8%** | **20.8%** | 13.9% | **8.6%** |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |

בנוסף, נשאלו המשיבים בסקר האם בעקבות אירועי ה- 7 באוקטובר הם שוקלים לרשום את ילדיהם (חלקם או כולם) לבית ספר יהודי, צעד שמעיד על התקרבות לקהילה היהודית המקומית. כפי שניתן לראות בתרשים 16, למעלה ממחצית מהמשים דיווחו כי אינם שוקלים זאת. בנוסף, קרוב ל- 30% מהמשיבים דיווחו כי ילדיהם כבר לומדים בבית ספר יהודי והיתר, מעט יותר מ- 17% מהמשיבים, דיווחו כי הם שוקלים את העניין, כ- 11% מתוכם באופן לא מעשי וכ- 6% באופן מעשי.

***תרשים 16: האם בעקבות אירועי ה- 7 באוקטובר, האם את/ה שוקל/ת לרשום את ילדיך (כלם או חלקם) לבית ספר יהודי? התפלגות ב- % של תשובות המשיבים. N=994***[[9]](#footnote-9)

בלוח 13 ניתן לראות את התפלגות תשובות המשיבים לפי מדינה, לפיה עולה כי בספרד, גרמניה וקנדה האחוז הגבוה ביותר של משיבים השוקלים באופן מעשי לרשום את ילדיהם לבית ספר יהודי. לעומת זאת, באוסטרליה, בריטניה ובשאר אירופה האחוז הקטן ביותר של משיבים השוקלים לעשות זאת.

***לוח 13: בעקבות אירועי ה- 7 , האם את/ה שוקל/ת לרשום את ילדיך (כלם או חלקם) לבית ספר יהודי? התפלגות ב- % של תשובות המשיבים לפי מדינה (N=2021)***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| ילדיי לומדים בבית ספר יהודי | 30.5% | 35.3% | 10.9% | 38.4% | 17.9% | 28.1% | 18.8% | 25.6% |
| לא | 53.7% | 45.3% | 70.3% | 47.3% | 60.3% | 50.0% | 56.3% | 60.5% |
| כן, באופן לא מעשי | 10.6% | 9.4% | 14.1% | 9.8% | 11.5% | 12.5% | 12.5% | 11.6% |
| כן, באופן מעשי | 5.3% | **10.1%** | **4.7%** | **4.5%** | **10.3%** | 9.4% | **12.5%** | **2.3%** |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |

שתי השאלות האחרונות שנשאלו בנושא הקשר לקהילה היהודית-ישראלית המקומית, נלקחו ממחקרים קודמים על ישראלים ויהודים בתפוצות ואינן בקונטקסט של אירועי ה- 7 באוקטובר. שאלות אלה בודקות התנדבות בקהילה ותרומה לצדקה באופן כללי ומאפשרות השוואה למחקרים שבוצעו בשנים האחרונות, לפני אירועי ה- 7 באוקטובר. כפי שניתן לראות בתרשים 17, למעלה מחמישית מהמשיבים עשו פעילות התנדבותית בארגונים יהודיים בלבד ואחוז דומה בארגונים יהודיים ולא יהודיים – בסה"כ כ- 45% עשו פעילות התנדבותית בארגונים יהודיים. בנוסף, למעלה משליש מהמשיבים תרמו כסף לצדקה לארגונים יהודיים בלבד ואחוז גבוה יותר לארגונים יהודיים ולא יהודיים – בסה"כ למעל משני שלישים תרמו כסף לצדקה לארגונים יהודיים.

***תרשים 17: שאלות הבודקות השתתפות בפעילות התנדבותית פיסית או וירטואלית ותרומת כסף לצדקה. התפלגות ב- % של תשובות המשיבים (N=1922)***[[10]](#footnote-10)

בארגונים לא יהודיים בלבד

בארגונים יהודיים בלבד

בארגונים יהודיים ולא יהודיים

באף אחד מאלה

בכדי שיהיה ניתן להשוות ממצאים אלה לתקופה שלפני אירועי ה- 7 באוקטובר, אותרו שני סקרים בהם השתתפו ישראלים החיים בחו"ל: הראשון בארה"ב (2020) בו השתתפו 66 ישראלים והשני בקנדה (2018) בו השתתפו 79 ישראלים ואוחדו ממצאי השאלות. בהמשך, בודדו הנתונים של ישראלים מארה"ב וקנדה מהסקר הנוכחי (962 ו- 269 משיבים, בהתאמה) ואוחדו הממצאים של אותה שאלה.

בלוח 14 ניתן לראות כי חלה עליה של כ- 10% בין הסקרים שבוצעו בעבר לסקר הנוכחי בפעילות ההתנדבותית בארגונים יהודיים. בנוסף, חלה עליה קלה של פחות מ- 1% בין הסקרים בתרומת כסף לארגונים יהודיים.

***לוח 14: שאלות הבודקות השתתפות בפעילות התנדבותית ותרומה לצדקה בארגונים יהודיים. השוואת ההתפלגות ב- % של תשובות המשיבים בסקרי עבר*[[11]](#footnote-11) *(N=145) ובסקר הנוכחי (N=1251)***

|  |  |  |
| --- | --- | --- |
|  | **פעילות התנדבותית**בארגונים יהודיים בשנתיים האחרונות | **תרומה לצדקה** לארגונים יהודיים בשנה האחרונה |
|   | **סקר עבר** | **סקר נוכחי** | **סקרי עבר** | **סקר נוכחי** |
| כן | 37.1% | 47.0% | 75.5% | 76.4% |
| לא | 62.9% | 53.0% | 24.5% | 23.6% |
| **סה"כ** | **100%** | **100%** | **100%** | **100%** |

בלוח 15 ניתן לראות את התפלגות תשובות המשיבים לפי מדינה, לפיה עולה כי המשיבים בארה"ב ובקנדה מדווחים על השתתפות בפעילות התנדבותית ועל תרומת כסף לצדקה לגופים יהודיים, יותר ממשיבים ממדינות אחרות. מנגד, משיבים מגרמניה מדווחים על פחות השתתפות בפעילות התנדבותית ותרומת כסף לצדקה לגופים יהודיים. בנוסף, משיבים מספרד מדווחים על פחות השתתפות בפעילות התנדבותית ומשיבים משאר אירופה מדווחים על פחות תרומת כסף לצדקה, בהשוואה למשיבים ממדינות אחרות, למעט גרמניה.

***לוח 15: שאלות הבודקות השתתפות בפעילות התנדבותית פיסית או וירטואלית ותרומת כסף לצדקה. התפלגות ב- % של תשובות המשיבים לפי מדינה (N=2021)***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| **השתתפות בפעילות התנדבותית** |  |  |  |  |  |  |  |  |
| כן, בארגונים לא יהודים בלבד | 4.8% | 4.5% | 11.4% | 8.2% | 7.0% | 9.3% | 2.7% | 4.3% |
| כן, בארגונים יהודים בלבד | **24.5%** | **27.9%** | 18.2% | 17.7% | **11.0%** | 26.7% | **16.2%** | 18.3% |
| כן, בארגונים יהודים ולא יהודים | **22.5%** | **21.9%** | 18.9% | 23.8% | **23.5%** | 9.3% | **16.2%** | 23.5% |
| אף אחד מאלה | 48.2% | 45.7% | 51.5% | 50.2% | 58.5% | 54.7% | 64.9% | 53.9% |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |
| **תרומת כסף לצדקה** |  |  |  |  |  |  |  |  |
| כן, בארגונים לא יהודים בלבד | 5.8% | 4.6% | 8.7% | 10.8% | 5.7% | 5.6% | 8.1% | 6.5% |
| כן, בארגונים יהודים בלבד | **41.8%** | **36.7%** | 30.2% | 27.8% | **24.2%** | 43.1% | 37.8% | **32.7%** |
| כן, בארגונים יהודים ולא יהודים | **35.2%** | **37.5%** | 27.8% | 35.0% | **24.7%** | 15.3% | 16.2% | **20.6%** |
| אף אחד מאלה | 17.3% | 21.2% | 33.3% | 26.5% | 45.4% | 36.1% | 37.8% | 40.2% |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |

## **חווית אנטישמיות והשפעותיה**

המשתתפים בסקר התבקשו להעריך מהי מידת האנטישמיות שיש במדינה שלהם. כפי שניתן לראות בתרשים 18 רוב מכריע של המשיבים מעריכים כי יש מידה מסוימת של אנטישמיות במדינה שלהם ורק פחות מ 5% מעריכים שאין כלל אנטישמיות במדינה. בנוסף, כמחצית מהמשיבים מעריכים כי במדינה שלהם יש די הרבה-הרבה אנטישמיות ו- 45% מהמשיבים מעריכים כי אין הרבה אנטישמיות במדינתם.

***תרשים 18: כשאתה חושב על המדינה בה אתה מתגורר בכללותה, מהי מידת האנטישמיות שיש בה להערכתך? התפלגות ב- % של תשובות המשיבים. N=1922***

בלוח 16, ניתן לראות את התפלגות וממוצע תשובות המשתתפים בסקר, לפי מדינה. ניכר כי המשיבים באוסטרליה ובצרפת מעריכים את מידת האנטישמיות במדינתם כרבה ביותר והמשיבים בגרמניה ובשאר אירופה כמעטה ביותר.

***לוח 16: כשאתה חושב על המדינה בה אתה מתגורר בכללותה, מהי מידת האנטישמיות שיש בה להערכתך? התפלגות ב- % של תשובות המשיבים לפי מדינה. N=2021***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| כלל לא | 6.2% | 0.8% | 0.9% | 2.0% | 3.0% | 2.7% | 10.8% | 7.1% |
| לא הרבה | 49.6% | 37.4% | 33.9% | 44.2% | 55.3% | 31.5% | 24.3% | 57.5% |
| די הרבה | 32.5% | 50.6% | 43.9% | 42.6% | 34.1% | 39.7% | 45.9% | 23.0% |
| הרבה | 11.7% | 11.3% | 21.3% | 11.2% | 7.6% | 26.0% | 18.9% | 12.4% |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |
| **ממוצע** | 2.50 | 2.72 | **2.86** | 2.63 | **2.46** | **2.89** | 2.73 | **2.41** |
| ס. תקן | 0.78 | 0.67 | 0.75 | 0.71 | 0.68 | 0.83 | 0.90 | 0.80 |

בכדי שיהיה להשוות ממצאים אלה לתקופה שלפני אירועי ה- 7 באוקטובר, נעשה שימוש בנתוניהם של שלושה סקרים בהם השתתפו ישראלים החיים בחו"ל: בארה"ב (2020) בו השתתפו 66 ישראלים, בגרמניה (2015-16) בו השתתפו 584 ישראלים ובאוסטרליה (2017) בו השתתפו 504 ישראלים. הממצאים של השאלה אודות התגברות האנטישמיות במדינה אוחדו ובהמשך בודדו הנתונים של הישראלים משלושת מדינות אלה בסקר הנוכחי (962, 200 ו- 132 משיבים, בהתאמה) ואוחדו הממצאים של אותה שאלה.

בלוח 17 ניתן לראות כי כשליש מהמשיבים בסקרי העבר, העריכו כי אין כלל אנטישמיות במדינה שלהם ואילו בסקר הנוכחי רק 5.2% מעריכים כך. בנוסף, כשליש מהמשיבים בסקרי העבר העריכו כי יש במדינתם די הרבה-הרבה אנטישמיות ואילו בסקר הנוכחי כ- 45% מעריכים כך. כלומר, מידת האנטישמיות בין סקר העבר לסקר הנוכחי עלתה באופן ברור.

***לוח 17: כשאתה חושב על המדינה בה אתה מתגורר בכללותה, מהי מידת האנטישמיות שיש בה להערכתך? השוואה של ההתפלגות ב- % של תשובות המשיבים בסקרי עבר (N=1294) ובסקר הנוכחי (N=1251)***

|  |  |  |
| --- | --- | --- |
|   | **סקרי עבר** | **סקר נוכחי** |
| כלל לא | 33.4% | 5.2% |
| לא הרבה | 33.3% | 49.3% |
| די הרבה | 19.1% | 34.2% |
| הרבה | 14.2% | 11.2% |
| **סה"כ** | **100%** | **100%** |

הסקר בדק גם את חווית האנטישמיות של המשתתפים בעקבות ה- 7 באוקטובר, ברמה האישית והמשפחתית. המשתתפים נשאלו בשתי שאלות שונות האם הם ו/או אחד מבני משפחתם הקרובה חוו אנטישמיות בעקבות אירועי ה 7 לאוקטובר, כאשר התשובה עליהן הייתה דיכוטומית – כן או לא.

כפי שניתן לראות בתרשים 19, כ- 20% מהמשיבים מדווחים על חוויה אישית של אירוע אנטישמי ויותר מ- 22% מדווחים על חוויה שאירעה לבן משפחה קרוב, בעקבות אירועי ה- 7.10. כלומר, כחמישית מהמשיבים חוו אנטישמיות ברמה האישית ו/או המשפחתית בתקופה של כארבעה חודשים.

***תרשים 19: בעקבות אירועי ה- 7 באוקטובר, האם חווית אנטישמיות באופן אישי או בן משפחתך הקרובה חווה אנטישמיות באופן אישי? התפלגות ב- % של המשיבים "כן". N=1922***

בלוח 18 מוצגים נתונים אלה בחלוקה לפי מדינות. ניתן לראות כי יש בולטות חריגה בחוויות האנטישמיות של משיבים מספרד, הן ברמה האישית והן המשפחתית. בנוסף, שיעור רב יחסית של משיבים מבריטניה מדווחים על חווית אנטישמיות אישית ושיעור רב יחסית של משיבים מקנדה על חוויות אנטישמיות משפחתית. מנגד, שיעור נמוך יחסית של משיבים מארה"ב, קנדה וצרפת מדווחים על אנטישמיות ברמה האישית ושיעור נמוך יחסית של משיבים משאר אירופה, בריטניה, צרפת וארה"ב מדווחים על אנטישמיות ברמה המשפחתית.

***לוח 18: האם מישהו אתה/מבני משפחתך הקרובה חווה אנטישמיות באופן אישי? התפלגות ב- % של המשיבים "כן" לפי מדינה. N=2021***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| **אתה** | **16.4%** | **18.0%** | 22.1% | **30.0%** | 22.7% | **18.7%** | **37.8%** | 23.5% |
| **בן משפחתך** | 20.4% | **30.9%** | 22.9% | **19.5%** | 24.2% | **20.0%** | **27.0%** | **18.3%** |

המשתתפים בסקר נשאלו גם באיזו מידה לדעתם גברה האנטישמיות במדינה בה הם מתגוררים בעקבות אירועי ה- 7 באוקטובר. כפי שניתן לראות בתרשים 20, רוב עצום של למעלה מ- 90% מהמשיבים סבורים כי האנטישמיות במדינתם גברה במידה כלשהי בעקבות אירועי ה- 7 באוקטובר. קצת פחות ממחציתם סבורים כי היא גברה במידה רבה וכרבע מהם סבורים כי במידה בינונית (קרוב ל- 70% במידה רבה עד בינונית). ממצאים חמורים אלה מעידים על תחושה ברורה של המשיבים כי חל שינוי לרעה באנטישמיות במדינה שלהם.

 ***תרשים 20: באיזו מידה לדעתך גברה האנטישמיות במדינה שבה את/ה מתגורר/ת? התפלגות ב- % של תשובות המשיבים. N=1922***

בלוח 19, ניתן לראות את ההתפלגות והממוצע של תשובות המשתתפים בסקר, לפי מדינה. עולה כי למעלה מ- 60% מהמשיבים בכל המדינות מעריכים כי בעקבות אירועי ה- 7 באוקטובר האנטישמיות במדינתם גברה במידה בינונית-רבה. עם זאת, המצב חמור במיוחד בקנדה, באוסטרליה (למעלה מ- 80%) ובמידה מסוימת גם בספרד (75%).

***לוח 19: באיזו מידה לדעתך גברה האנטישמיות במדינה שבה את/ה מתגורר/ת? התפלגות ב- % של תשובות המשיבים לפי מדינה. N=2021***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| כלל לא | 12.7% | 1.9% | 3.5% | 8.1% | 8.3% | 10.8% | 2.8% | 13.2% |
| במידה מעטה | 23.7% | 15.0% | 15.4% | 25.8% | 31.1% | 17.6% | 22.2% | 25.4% |
| במידה בינונית | 24.4% | **30.1%** | **24.6%** | 28.3% | 17.4% | 29.7% | **30.6%** | 34.2% |
| במידה רבה | 39.2% | **53.0%** | **56.6%** | 37.9% | 43.2% | 41.9% | **44.4%** | 27.2% |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |
| **ממוצע** | 2.90 | **3.34** | **3.34** | 2.96 | 2.95 | 3.03 | **3.17** | 2.75 |
| ס. תקן | 1.06 | 0.80 | 0.86 | 0.98 | 1.04 | 1.02 | 0.88 | 1.00 |

מספר שאלות בסקר בחנו השפעות אפשריות על חיי היום-יום של המשיבים בעקבות התגברות האנטישמיות. לשאלות אלה השיבו רק משיבים שציינו כי חלה התגברות כלשהי באנטישמיות במדינה שלהם בעקבות אירועי ה- 7.10 (השאלה הקודמת), שהם כ- 90% מהמשיבים.

בתרשים 21 ניתן לראות כי בכל ארבעת ההשפעות האפשריות של התגברות האנטישמיות שהוצגו בסקר, מרבית המשיבים סבורים כי אין כל השפעה על חיי היום-יום שלהם. עם זאת, ניכר כי בשתיים מההשפעות האפשריות יש השפעה רבה יחסית על חיי היום-יום של המשיבים: הסתרת סממנים יהודיים מחוץ לבית (כ- 30% מדווחים על השפעה בינונית-רבה) והימנעות מדיבור בעברית בציבור (כרבה מדווחים על השפעה בינונית-רבה).

***תרשים 21: כיצד השפיעה התגברות האנטישמיות על חיי היום יום שלך? התפלגות ב- % של תשובות המשיבים. N=1922***

כלל לא

לא הרבה

די הרבה

הרבה

השוואה בין ישראלים וותיקים (יותר מ- 3 שנים בחו"ל) לבין חדשים (פחות מ- 3 שנים) מלמדת כי יש הבדל מובהק באחוז המדווחים בשלוש מתוך חמש ההשפעות האפשריות – הסתרת סממנים יהודים מחוץ לבית, הימנעות מדיבור בעברית מחוץ לבית והימנעות מכניסה לאזורים מסוימים בסביבת המגורים. בשלושת הפעולות האלה, הישראלים החדשים בחו"ל דיווחו על השפעה רבה יותר על חיי היום-יום שלהם, מאשר הישראלים הוותיקים.

בלוח 20, ניתן לראות את התפלגות וממוצע תשובות המשתתפים בסקר לפי מדינה, לגבי השפעת התגברות האנטישמיות על הסתרת סממנים יהודיים מחוץ לבית. ניתן ללמוד כי באופן כללי בצפון אמריקה ובגרמניה השפעה זו פחות שכיחה יחסית בעוד באירופה ובמיוחד בבריטניה וגם באוסטרליה היא שכיחה יותר. עוד עולה מהטבלה כי מידת ההטרוגניות שלה גבוהה יחסית.

***לוח 20: כיצד השפיעה התגברות האנטישמיות על חיי היום יום שלך: הסתרה של סממנים יהודיים מחוץ לבית? התפלגות ב- % של תשובות המשיבים לפי מדינה. N=2021***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| כלל לא | 60.1% | 47.7% | 42.3% | 29.6% | 59.5% | 42.2% | 44.4% | 40.8% |
| במידה מעטה | 19.8% | 23.1% | 22.3% | 20.1% | 12.9% | 18.8% | 25.0% | 15.3% |
| במידה בינונית | **10.6%** | 12.3% | 15.9% | **19.6%** | **15.5%** | 17.2% | 16.7% | **19.4%** |
| במידה רבה | **9.5%** | 16.9% | 19.5% | **30.7%** | **12.1%** | 21.9% | 13.9% | **24.5%** |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |
| **ממוצע** | **1.70** | 1.98 | 2.13 | **2.51** | **1.80** | 2.19 | 2.00 | **2.28** |
| ס. תקן | 1.00 | 1.13 | 1.16 | 1.21 | 1.10 | 1.21 | 1.10 | 1.23 |

בלוח 21, ניתן לראות את התפלגות וממוצע תשובות המשתתפים בסקר לפי מדינה, לגבי השפעת התגברות האנטישמיות על הימנעות מדיבור בעברית בציבור. ניתן ללמוד כי גם בהשפעה זו ישנה חלוקה בסיסית ויציבה בין צפון אמריקה וגרמניה (שכיחות נמוכה יחסית) לבין שאר אירופה, בריטניה ואוסטרליה (שכיחות גבוהה יחסית). כמו כן, גם השפעה זו נמצאה כהטרוגנית באופן משמעותי.

***לוח 21: כיצד השפיעה התגברות האנטישמיות על חיי היום יום שלך: הימנעות מדיבור בעברית בציבור? התפלגות ב- % של תשובות המשיבים לפי מדינה. N=2021***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| כלל לא | 66.2% | 57.0% | 46.6% | 26.4% | 54.9% | 42.9% | 44.4% | 29.9% |
| במידה מעטה | 17.5% | 20.3% | 24.2% | 22.5% | 21.2% | 22.2% | 22.2% | 19.6% |
| במידה בינונית | **10.2%** | **10.9%** | 15.5% | **21.3%** | 11.5% | 12.7% | 22.2% | **26.8%** |
| במידה רבה | **6.1%** | **11.7%** | 13.7% | **29.8%** | 12.4% | 22.2% | 11.1% | **23.7%** |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |
| **ממוצע** | **1.56** | **1.77** | 1.96 | **2.54** | 1.81 | 2.14 | 2.00 | **2.44** |
| ס. תקן | 0.90 | 1.05 | 1.08 | 1.17 | 1.07 | 1.20 | 1.07 | 1.15 |

בלוח 22, ניתן לראות את התפלגות וממוצע תשובות המשתתפים בסקר לפי מדינה, לגבי השפעת התגברות האנטישמיות על הימנעות מהגעה למוסדות יהודיים. ניתן ללמוד כי בהקשר של השפעה זו, ישנה חלוקה ברורה בין צפון אמריקה ואוסטרליה (שכיחות נמוכה יחסית) למדינות אירופה, כולל גרמניה. כמו כן, גם כאן ישנה הטרוגניות גבוהה יחסית בין המשיבים בכל המדינות.

***לוח 22: כיצד השפיעה התגברות האנטישמיות על חיי היום יום שלך: הימנעות מהגעה למוסדות יהודיים? התפלגות ב- % של תשובות המשיבים לפי מדינה. N=2021***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| כלל לא | 82.9% | 82.0% | 85.1% | 74.2% | 68.0% | 69.4% | 60.0% | 64.0% |
| במידה מעטה | 10.5% | 6.7% | 5.3% | 13.4% | 16.0% | 12.9% | 28.6% | 10.5% |
| במידה בינונית | **3.8%** | 7.1% | **5.3%** | 9.1% | 8.0% | **14.5%** | 8.6% | **10.5%** |
| במידה רבה | **2.8%** | 4.3% | **4.4%** | 3.3% | 8.0% | **3.2%** | 2.9% | **15.1%** |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |
| **ממוצע** | **1.27** | 1.34 | **1.29** | 1.42 | **1.56** | **1.52** | **1.54** | **1.77** |
| ס. תקן | 0.66 | 0.79 | 0.76 | 0.79 | 0.94 | 0.86 | 0.78 | 1.14 |

בלוח 23, ניתן לראות את התפלגות וממוצע תשובות המשתתפים בסקר לפי מדינה, לגבי השפעת התגברות האנטישמיות על הימנעות מכניסה לאזורים מסוימים בסביבת המגורים. הממצאים מלמדים כי השפעה זו נמוכה בהיקפה, אך שכיחה יחסית בבריטניה ובשאר אירופה ובמידה מסוימת גם בספרד. כמו כן, יש לציין את ההטרוגניות הנמוכה של התופעה כמעט בכל המדינות, למעט בריטניה וספרד שבהן ההטרוגניות גבוהה יותר.

***לוח 23: כיצד השפיעה התגברות האנטישמיות על חיי היום יום שלך: הימנעות מכניסה לאזורים מסוימים בסביבת מגוריך? התפלגות ב- % של תשובות המשיבים לפי מדינה. N=2021***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ארה"ב** | **קנדה** | **אוסטרליה** | **בריטניה** | **גרמניה** | **צרפת** | **ספרד** | **שאר אירופה** |
| כלל לא | 80.6% | 82.4% | 68.7% | 49.4% | 80.5% | 76.2% | 69.4% | 58.0% |
| במידה מעטה | 11.5% | 10.4% | 16.8% | 19.9% | 10.6% | 12.7% | 11.1% | 21.6% |
| במידה בינונית | **4.0%** | **3.2%** | 9.8% | **15.3%** | **6.2%** | 6.3% | 11.1% | **11.4%** |
| במידה רבה | **4.0%** | **4.0%** | 4.7% | **15.3%** | **2.7%** | 4.8% | 8.3% | **9.1%** |
| **סה"כ** | **100%** | **100%** | **100%** | **100%** | **100%** | **100%** | **100%** | **100%** |
| **ממוצע** | **1.31** | **1.29** | 1.50 | **1.97** | **1.31** | 1.40 | 1.58 | **1.72** |
| ס. תקן | 0.73 | 0.71 | 0.85 | 1.13 | 0.71 | 0.81 | 1.00 | 0.99 |

לסיכום הנושא של השפעות התגברות האנטישמיות על חיי היום-יום של המשיבים במדינות השונות, ניתן לומר כי היא משפיעה בעיקר בבריטניה, צרפת, ספרד ושאר אירופה ופחות בצפון אמריקה (ארה"ב וקנדה(, אוסטרליה וגרמניה.

## **קשר והבדלים בין משתני המחקר לבין גיל ומספר שנות וותק בחו"ל**

בלוח 24 מוצגים הקשרים בין שני המשתנים המרכזיים הבלתי תלויים בניתוח הסטטיסטי, מספר שנים בחו"ל וגיל המשיב, לבין המשתנים התלויים הכמותיים במחקר. ניתוח זה מעלה כי במרבית המשתנים יש קשר שלילי מובהק בין הגיל לבין משתני המחקר שמשמעותו היא שככל שהגיל עולה יש ירידה במשתנים התלויים במחקר אולם הקשר בדרך כלל חלש או בינוני בלבד. בשני משתנים יש קשר חיובי ומובהק כך שככל שהגיל עולה גם המשתנה עולה: "קשר רגשי לישראל" ו "התחזקות הקשר עם לא יהודים".

ממצאים דומים נמצאו גם באשר לקשר של משתני המחקר עם מספר השנים שבהם נמצא המשיב בחו"ל. במרבית המשתנים יש קשר שלילי מובהק בין מספר השנים לבין משתני המחקר שמשמעותו היא שככל שמספר השנים בחו"ל עולה יש ירידה במשתנים התלויים במחקר אולם, גם כאן הקשר בדרך כלל חלש או בינוני בלבד. בשלושה משתנים יש קשר חיובי ומובהק כך שככל שמספר השנים בחו"ל עולה גם המשתנה עולה: "קשר רגשי לישראל", "התחזקות הקשר עם לא יהודים" ו"תפקיד אקטיבי בהסברת ישראל".

***לוח 24: קשר פירסון בין מספר שנים בחו"ל וגיל המשיב לבין משתני המחקר (N=1922)***

|  |  |  |
| --- | --- | --- |
| **משתני המחקר** | **שנים בחו"ל** | **גיל המשיב** |
| פעולות למען ישראל (מדד) | -.016 | -.083 |
| תפקיד אקטיבי בהסברת ישראל | .085 | .006 |
| ידע ויכולת להסברת ישראל | -.060 | -.063 |
| קשר רגשי לישראל | .093 | .072 |
| הזדהות עם ישראל | .022 | .016 |
| התחזקות הקשר עם הקהילה יהודית | -.048 | -.090 |
| התחזקות הקשר עם הקהילה הישראלית | -.095 | -.147 |
| התחזקות הקשר עם לא-יהודים | .145 | .200 |
| שינוי במידת האנטישמיות במדינה | .006 | -.081 |
| הערכת אנטישמיות במדינה | .027 | -.076 |
| השפעת האנטישמיות על חיי היום-יום (מדד) | -.057 | -.109 |

 בצבע כחול = מובהק ברמה של > 001. בצבע אדום = מובהק ברמה של > 05.

הבדלים לפי גיל

בלוח 25 מוצג ניתוח הבדלים מסוג שונות חד כיוונית בגילאי הנבדקים לפי דפוס השינוי בהתנהגויות הנבדקים במסגרת הקהילה היהודית/ישראלית. ממצאי ניתוח זה מלמדים כי בכל המשתנים יש הבדל מובהק כך שבגיל צעיר יש נטייה לחזק את ההתנהגויות הקשורות בקהילה היהודית/ישראלית לעומת זאת בגיל מבוגר יש נטייה להחליש את הפעילויות הקשורות לקהילה היהודית/ישראלית.

***לוח 25: מבחן שונות חד כיווני לבדיקת ההבדל בגיל המשיב בין שינוי התנהגות בקהילה יהודית/ישראלית (N=1922)***

|  |  |  |  |
| --- | --- | --- | --- |
|  | **נחלש** | **לא השתנה** | **התחזק** |
| מס' | ממוצע | ס. תקן | מס' | ממוצע | ס. תקן | מס' | ממוצע | ס. תקן |
| מפגשים חברתיים עם יהודים מהקהילה | 36 | 56.86 | 13.14 | 915 | 54.70 | 13.10 | 286 | 49.06 | 13.87 |
| השתתפות באירועים תרבותיים של הקהילה | 48 | 55.94 | 11.52 | 866 | 54.85 | 13.39 | 319 | 49.42 | 13.30 |
| השתתפות בתפילות בבית כנסת | 70 | 57.30 | 14.34 | 1022 | 53.04 | 13.28 | 117 | 52.35 | 14.62 |
| השתתפות באירועים דתיים אחרים (שאינם תפילה) | 70 | 57.04 | 13.35 | 1002 | 53.04 | 13.28 | 128 | 52.01 | 14.86 |
| התנדבות במוסדות של הקהילה | 48 | 54.77 | 14.21 | 990 | 53.45 | 13.45 | 147 | 49.66 | 12.85 |

צבע כחול = מובהק ברמה של > 001. צבע אדום = מובהק ברמה של > 05.

בלוח 26 מוצג ניתוח הבדלים מסוג t test בגילאי הנבדקים לפי פעילויות למען ישראל שאותן מבצע המשיב. לפי הממצאים כל הפעילויות אופייניות יותר לצעירים, מרביתן נמצאו מובהקות. יוצאת דופן היא הפעולה של תרומה (תרמתי כסף לאנשים או ארגונים) שהיא אופיינית יותר למבוגרים אך נתון זה לא מובהק.

***לוח 26: מבחן t test לבדיקת ההבדל בגיל המשיב בין משיבים שענו כן או לא בשאלות התמיכה בישראל (N=1922)***

|  |  |  |
| --- | --- | --- |
|  | **לא** | **כן** |
| מס' | ממוצע | ס. תקן | מס' | ממוצע | ס. תקן |
| השתתפות בעצרות תמיכה או צעדות הזדהות | 489 | 54.58 | 13.65 | 755 | 52.84 | 13.54 |
| השתתפות באירועים של הקהילה הישראלית | 498 | 54.93 | 13.25 | 741 | 52.43 | 13.66 |
| השתתפות באירועים של הקהילה היהודית | 497 | 54.57 | 13.46 | 721 | 52.36 | 13.51 |
| תרמתי כסף לאנשים או ארגונים | 387 | 52.44 | 14.04 | 817 | 53.64 | 13.49 |
| עסקתי בפעילות הסברה של ישראל | 500 | 55.04 | 13.67 | 672 | 51.68 | 13.44 |
| יזמתי פעולות תמיכה בישראל | 818 | 53.52 | 13.40 | 329 | 51.25 | 14.01 |
| כתבתי דברי תמיכה בישראל | 240 | 56.56 | 14.37 | 938 | 52.40 | 13.38 |
| נסעתי לישראל להתנדבות | 1045 | 53.15 | 13.69 | 103 | 51.49 | 13.258 |

צבע כחול = מובהק ברמה של > 001. צבע אדום = מובהק ברמה של > 05.

הבדלים לפי שנים בחו"ל

בלוח 27 מוצג ניתוח הבדלים מסוג שונות חד כיוונית בגילאי הנבדקים לפי דפוס השינוי בהתנהגויות הנבדקים במסגרת הקהילה היהודית/ישראלית. ממצאי ניתוח זה מלמדים כי בכל המשתנים, למעט משתנה ההתנדבות במוסדות הקהילה, יש הבדל מובהק בהתנהגויות מול הקהילה. בתחום המפגשים החברתיים ופעילויות תרבות יש נטייה לחזק אותם בגיל צעיר ולהחליש אותם בגיל מבוגר. בפעילויות הדתיות (תפילה ואירועים דתיים) בגיל צעיר יש נטייה לא לשנות את ההתנהגות לעומת בגילאי מבוגרים יש נטייה לשנות או בכיוון חיובי או בכיוון שלילי.

***לוח 27: מבחן שונות חד כיווני לבדיקת ההבדל במס' השנים בחו"ל בין שינוי התנהגות בקהילה יהודית/ישראלית (N=1922)***

|  |  |  |  |
| --- | --- | --- | --- |
|  | **נחלש** | **לא השתנה** | **התחזק** |
| מס' | ממוצע | ס. תקן | מס' | ממוצע | ס. תקן | מס' | ממוצע | ס. תקן |
| מפגשים חברתיים עם יהודים מהקהילה | 57 | 24.91 | 15.78 | 1290 | 22.33 | 13.97 | 400 | 18.88 | 12.84 |
| השתתפות באירועים תרבותיים של הקהילה | 70 | 22.26 | 14.15 | 1207 | 22.31 | 14.03 | 463 | 19.47 | 12.83 |
| השתתפות בתפילות בבית כנסת | 101 | 24.03 | 15.32 | 1436 | 20.85 | 13.48 | 163 | 23.64 | 13.83 |
| השתתפות באירועים דתיים אחרים (שאינם תפילה) | 103 | 23.29 | 14.17 | 1414 | 20.79 | 13.34 | 165 | 23.62 | 14.78 |
| התנדבות במוסדות של הקהילה | 61 | 22.89 | 14.89 | 1392 | 21.34 | 13.58 | 210 | 19.39 | 12.58 |

צבע כחול = מובהק ברמה של > 001. צבע אדום = מובהק ברמה של > 05.

בלוח 28 מוצג ניתוח הבדלים מסוג t test בגילאי הנבדקים לפי פעילויות למען ישראל שאותן מבצע המשיב. לפי הממצאים כל הפעילויות אופייניות יותר למשיבים שנמצאים זמן מועט יותר בחו"ל, חלק מהן נמצאו מובהקות. יוצאי דופן הן התרומה לאנשים ומסודות וכן יזימה של פעילויות תמיכה בישראל שהיא אופיינית יותר לוותיקים יותר אך נתונים אלה לא מובהקים

***לוח 28: מבחן t test לבדיקת ההבדל במס' השנים בחו"ל בין משיבים שענו כן או לא בשאלות התמיכה בישראל (N=1922)***

|  |  |  |
| --- | --- | --- |
|  | **לא** | **כן** |
| מס' | ממוצע | ס. תקן | מס' | ממוצע | ס. תקן |
| השתתפות בעצרות תמיכה או צעדות הזדהות | 667 | 22.05 | 14.500 | 1084 | 21.30 | 13.252 |
| השתתפות באירועים של הקהילה הישראלית | 698 | 22.72 | 14.388 | 1049 | 20.71 | 13.103 |
| השתתפות באירועים של הקהילה היהודית | 697 | 21.80 | 14.322 | 1018 | 21.09 | 13.194 |
| תרמתי כסף לאנשים או ארגונים | 514 | 20.35 | 14.783 | 1176 | 21.67 | 13.072 |
| עסקתי בפעילות הסברה של ישראל | 694 | 22.24 | 14.118 | 945 | 20.45 | 13.269 |
| יזמתי פעולות תמיכה בישראל | 1138 | 20.92 | 13.699 | 472 | 21.25 | 13.342 |
| כתבתי דברי תמיכה בישראל | 342 | 22.57 | 15.057 | 1303 | 20.92 | 13.305 |
| נסעתי לישראל להתנדבות | 1452 | 21.06 | 13.702 | 153 | 20.37 | 12.257 |

צבע כחול = מובהק ברמה של > 001. צבע אדום = מובהק ברמה של > 05.

לסיכום, הניתוחים שהובאו בחלק זה של פרק הממצאים מלמדים כי באופן גורף משיבים צעירים יותר ואשר נמצאים שנים מועטות יותר בחו"ל הינם משיבים אשר הרגש וההזדהות שלהם עם ישראל גבוהה יותר, הם נוטים יותר לקשר וחיבור עם הקהילה הישראלית והיהודית, חשים יותר תחושות אנטישמיות ומעוניינים לתרום למאמץ הישראלי. נראה כי רצוי לכוון את הפעילות ולמנף את הרצון והיכולת שלהם לכדי עשיה משמעותית.

## **ציפיות מממשלת ישראל לאחר ה- 7 באוקטובר**

בסקר הייתה שאלה פתוחה אחת שהופנתה למשתתפים: "האם וכיצד לדעתך יכולה ממשלת ישראל לסייע לך ולקהילה הישראלית במקום מגוריך על מנת להתמודד עם אתגרי התקופה שלאחר ה-7 באוקטובר?". לשאלה זו השיבו 1353 משיבים, מתוכם נותחו תשובותיהם של 1090 משיבים (80%). התשובות של המשיבים סווגו לנושאים (תמות) שונים שחזרו על עצמם. להלן הנושאים הבולטים שעלו:

**הסברה**

הנושא הבולט ביותר שעלה על-ידי כ- 40% המשיבים הוא **הסברה**. נושא זה עלה במגוון של אופנים וצורות:

**מטרות** – לספר את הצד של ישראל, לתאר את המציאות, לתת קונטרה להסברה הפלסטינאית, לחשוף את השקרים הפרו-פלסטינאים, לספר ליהודים את ההיסטוריה של העם היהודי ומדינת ישראל, לתת מקום למורכבות הסכסוך.

ציטוטים להמחשה: *"לספר את ההיסטוריה היהודית וההיסטוריה של עם ישראל שרובם, כולל יהודים בכלל לא מכירים"; "יש לנו את צדקת הדרך ואנו לא יודעים להשתמש בה, אויבנו חכמים עשרות מונים ופועלים נמרצות כבר עשורים". "לעשות הסברה טובה יותר, שמציגה את המורכבות של העניין ולא מחלקת אותו לשני צדדים"; "חשוב מאוד לעשות הסברה ככה שאנשים יבינו מה באמת מתרחש ומה המציאות ולא יהיו מושפעים בשקרים ובחדשות חד-צדדיות שלא משקפים את המציאות ואת העובדות"*.

**מדיה** – בתקשורת המקומית, בתקשורת הארצית, ברשתות החברתיות, אירועים פיזיים, אירועים און-ליין.

ציטוטים להמחשה: *"הסברה כל הזמן במיוחד מול ה- BBC"; "לייצר הסברה אינטנסיבית בכל הרשות החברתיות, דחוף עוד מלפני 7 באוקטובר"; "אירועי אונליין לילדים לחיזוק הזהות היהודית והקשר לישראל ואירועי אונליין לסטודנטים"*.

**אנשי הסברה** – נציגים דיפלומטיים, נוכחות של אישי ציבור ישראלים, מסבירים ישראלים (למשל: יוסף חדד, איילון לוי), משפיעני רשת; מסבירים לא-יהודי בדגש על ערבים; ישראלים שחיים בחו"ל.

ציטוטים נבחרים: *"אם אפשר לשלוח נציגי הסברה ישראלים ולוו דווקא יהודיים לערים הקנדיות, זה יוסיף המון"; "לארגן הרצאות ונפגשים על ידי הקונסוליה וכל האזורים של לונדון והסביבה"; "נוכחות של אישי ציבור במיוחד מוזיקאים ואמנים בכל התחומים"; "היות והשמאל הרדיקלי שולט בהלך הרוח, זה מאוד מאתגר שמסרבים לשמוע אותך כי אתה ישראלי יהודי אז צריך להשמיע יותר את הקול של הלא יהודים שתומכים בישראל כדי להציג עובדות"; "אשתי נבחרה להציג את עמדת ישראל בהרצאות ודיונים בבתי ספר בעיר. הייתי רוצה שתקבל חומר הסברה באיטלקית"; "להשקיע יותר מתקציבי השגרירות בפעילות הסברתית ולהנגיש לישראלים שחיים כאן את האופציה להתנדב ולעזור לשגרירות"; "על מנת לעזור לישראל במערך ההסברה יש על המדינה לנסות ולמצוא דרכים לשלב את הישראלים שמתגוררים מחוץ למדינה במערך באופן מסודר"; "הסברה טובה יותר בעזרת משפיעני רשת שאינם מזוהים עם גוף רשמי"*.

**קהלי יעד** – קהילות יהודיות וישראליות, הציבור הרחב ובעיקר לא-יהודים בשפות המקומיות, בתי ספר, קמפוסים של מוסדות השכלה גבוהה, .

ציטוטים להמחשה: *"להסביר יותר לקהל הלא יהודי איפה אנחנו עומדים מה המצב ומה קורה. לאנשים יש בורות לא מכירים את ההיסטוריה של ישראל ונסחפים אחרי האספסוף שמלמד אותם אינפורמציה לא נכונה"; "תקציבים לארגון הסברה קהילתית וחיבור הקהילה הישראלית והיהודית"; "שיחות בבתי הספר עם אנשי ציבור מישראל כדי לעודד עליה של הצעירים פה לישראל"; "פעילות הסברה בקמפוסים של האוניברסיטאות והקולג'ים המקומיים"; "הסברה אמיתית בספרדית"; "להביא דוברי צרפתית רהוטה"; "לשלוח נציגי הסברה דוברי אנגלית שפת אם".*

**לספק כלים להסברה** – אספקת חומרים מסוגים שונים, בשפות ובמדיות שונות בכדי לסייע לאנשים ולקהילות לפעול באופן עצמאי למען ההסברה של ישראל.

ציטוטים להמחשה: *"להפיץ חומרים רלוונטיים, מצגות, עובדות היסטוריות כל זאת בשפות זרות"; "לצייד אותנו במידע אובייקטיבי ולערוך הדרכות להסברה עם עובדות מגובות"; "סיוע בהנגשה של סרטונים רלוונטיים באנגלית שמדברים לקבל הצעיר"; "יועיל עם ישראל תספק הסברה טובה באנגלית, חומרים שנוכל לשתף בסושיאל מדיה"; "הדרכות להסברה טובה עם מידע ועם הרבה נשים שמבינים איך ומה להסביר במיוחד ליהודים ואח״כ ללא יהודים"*.

**חיזוק הקהילות היהודיות והישראליות**

הנושא עלה על-ידי כרבע מהמשיבים. להלן פירוט האופנים והצורות:

**סיוע בחיזוק הביטחון ומניעת אנטישמיות** – סיוע ותמיכה כספית באבטחת הקהילה ומוסדותיה, הדרכה של אנשים כיצד להתגונן, יצירת שיח עם השלטונות והמוסדות המקומיים בדרישה לספק הגנה ליהודים ולמנוע אנטישמיות.

ציטוטים להמחשה: *"סיוע באבטחה ואספקטים בטיחותיים נוספים"; "להדריך אנשים איך להתנהג במצב חירום גם כשאין להם נשק"; "שיעורי קרב מגע והקלה במתן רישיונות לנשק אישי"; "לתת אבטחה למוסדות"; "לעזור במימון אבטחה לבתי כנסת"; "לחייב אותנו ללמוד הגנה עצמית ולהביא לנו בעלי מקצוע בתחום הביטחון שילמדו אותנו לזהות מעקב"; "להגביר את האבטחה בקרב הקהילה"; "תקשורת עם משטרת המדינה שתעשה צעדים פיזיים ולא רק הכרזות לגביי אנשים הקוראים להשמדת ישראל או להחמיר בענישה לאנשים התוקפים יהודים"; "להשתמש במנופים ללחוץ על מדינות לפעול למיגור האנטישמיות"; "להפעיל לחץ על מוסדות אקדמאים"; "ממשלת ישראל חייבת לגנות החריפות מקרי אלימות הנובעים מאנטישמיות ולדרוש מהממשלה המקומית להביא את האחראים לדין ולפעול למניעת הישנות מקרים דומים".*

**חיזוק הקהילות היהודיות והישראליות** – סיוע וסבסוד של חינוך יהודי פורמלי ובלתי-פורמלי, סיוע בגיבוש קהילות ישראליות ויהודיות במקומות שאינן קיימות, חיזוק קהילות ישראליות ויהודיות קיימות, סיוע בקירוב בין קהילות ישראליות ליהודיות, חיזוק הקשר בין נציגים דיפלומטיים ישראלים לקהילה הישראלית והיהודית.

ציטוטים להמחשה: *"לסייע בקבלה לבתי ספר יהודיים"; "סבסוד בתי ספר יהודיים מימון יותר נערים בשנת שירות לעזור להקים שבטי צופים או חוגי סיירות"; "ערבי גיבוש לישראלים המתגוררים בעיר ופרווריה"; "לעזור לבתי ספר יהודים ולחזק את הקהילות הישראליות והיהודיות"; "לתת תמיכה לראשי קהילות יהודים"; "יצירת מאגר ישראלים או יהודים כדי להקל פגישות, בעיקר באזורים הלא ראשיים של המדינה"; "הממשלה בישראל צריכה לתמוך בקהילות של ישראלים במיוחד בארצות שבן מספר הישראלים אינו גדול"; "להביא תרבות ישראלית לאזור"; "לחזק את הקשר בין ישראלים ליהודים אמריקאים"; "הקונסול המקומי צריך לארגן מפגשי חשיבה עם הישראלים שגרים דרך קבע במדינה כיצד להתמודד עם האתגרים"; "שגרירות ישראל במדריד צריכה להיות יותר נגישה לישראל וליהודים".*

**אמירות כלפי הממשלה עצמה**

כרבע מהמשיבים הביעו ביקורת קשה על התנהלות הממשלה וחלקם סבורים כי הממשלה בישראל צריכה להתחלף. בנוסף, צוין כי התבטאויות שונות של שרים בממשלה גורמות לנזק תדמיתי רב לישראל. להלן פירוט האופנים והצורות:

**ביקורת על הממשלה** – היו משיבים שהביעו ביקורת על התנהלות הממשלה ואחריותה למצב.

ציטוטים להמחשה: *"הממשלה הנוכחית לא יכולה לסייע. ראש הממשלה הוא אסון למדינת ישראל"; "מאד קשה לתמוך בממשלה הנוכחית והעומד בראשה - וזה לא תלוי בהסברה או חוסר כלים להסברה, זה תלוי במעשים"; "צריך ממשלה מתונה שתייצג ישראל פחות גזענית, צדקנית, אורתודוכסית, קורבנית ומתלהמת"; "אני מחזיק את ממשלת ישראל והעומד בראשה בתור האחראים במישרין ל- 7.10"*.

**רצון להחלפת הממשלה או בחירות** – היו משיבים שהביעו רצון להחלפת הממשלה או הליכה לבחירות בשל אחריותה למצב והקושי בהסברת מדיניותה.

ציטוטים להמחשה: *"להחליף את הממשלה!"; "לפטר את ביבי שהורס לנו את הצדק בהסברה"; "יכולה להתפטר, ממשלה הכי קיצונית איי פעם שגורמת לשנאה רבה בכל העולם"; "ממשלת ישראל הנוכחית קודם צריכה לעזור לעצמה להתפטר ולפנות את הכיסאות"; "להכריז על בחירות באופן מידי"*.

**התבטאויות של גורמים רשמיים הגורמות נזק** – להפסיק או לפחות למתן אמירות קיצוניות של שרים, חברי כנסת וגם של נציגי השמאל הקיצוני, אשר מלבים את המצב ומקשים על הסברה ותמיכה בישראל.

ציטוטים להמחשה: *"לגנות באופן פומבי אמירות בישראל שקוראות לרצח עם פלסטיני, "השיבה לעזה" וכו', המגבירות את האש של הפרו-פלסטינים המקומיים"; "המדינה יכולה לעזור על ידי זה שחברי כנסת ושרים יפסיקו לומר אמרות גזעניות ולהרוס את הסברה שהאזרחים עושים"; "הדבר הכי נכון ששרים חברי כנסת ישקלו את ההכרזות למיניהם שגורמים נזק תקשורתי עצום למדינת ישראל. ואת זה אני רואה איך התקשורת המקומית מתענגת על כל האמירות ההזויות של מספר שרים וחברי כנסת"; "להתנהל בצורה שקולה יותר ולהפסיק לצאת בהצהרות מטורפות של שרים וחברי כנסת"; "ששרים בממשלה יפסיקו לחרב את מאמצי הקודש של ההסברה שרבים וטובים עושים. כששרים כמו בן גביר רוקדים מול המצלמה ומשמיעים אמרות שנחזור לגוש קטיף, הם מחרבים את כל ההסברה שלנו ומאוד קשה להגן על זה בעולם"; "הדיבורים באולפנים ומאנשי השמאל הקיצוני חייבים להיפסק כשאני מנסה לעשות הסברה ישראלית ואז מצותתים לי ידיעות ממה שנאמר בישראל"; "להפסיק לבייש אותי ולשים אותי 24/7 במגננה תמידית והתנצלות על אלימות אינפנטיליות של חבריה"*.

**אין איך או אין צורך בסיוע של ממשלת ישראל**

כ- 15% מהמשיבים ציינו כי לדעתם אין לממשלה איך לעזור והיא צריכה להתמקד בלעזור למדינת ישראל המצויה במשבר גדול יותר. היו משיבים שאף ציינו כי הישראלים והיהודים בחו"ל הם אלה שצריכים לעזור למדינה ולא להיפך.

**אין לממשלת ישראל איך לסייע** – קהילות חזקות אינן זקוקות לסיוע, האחדות של הקהילה היא זו שמסייעת, הקהילות מסתדרות כרגע בעצמן ואינן זקוקות לסיוע, לא ניתן לשנות את המצב, אין ציפייה לסיוע.

ציטוטים נבחרים: "במילאנו וברומא הקהילות חזקות ומסתדרות לבד"; "כרגע התאחדות של הקהילה היהודית תנצח"; "עזבתי את ישראל כדי לעזור לעצמי, כדי לקיים את עצמי בכבוד, מה שהיה קשה עד בלתי אפשרי בישראל"; "אין מה לעשות חלק גדול של הגרמנים שונאים יהודים, שונאים את ישראל ומאמינים שישראל משתלטת על שטחים של ערבים, כך שלא משנה כמה המדינה תנסה לרצות אותם הם ימשיכו בשלהם"; "אני לא חושבת שזה תפקיד של ממשלת ישראל לסייע לישראלים בחו"ל"; "אני לא מצפה ממדינת ישראל שהיא מולדתי האהובה לסייע לי ברגעים של משבר כללי בארצה. אוהבת אותך ארצי מולדתי ומקווה שיגיעו ימים טובים יותר"; "ישראל מתמודדת עם מספיק אתגרים. אנחנו קהילה קטנה ומגובשת במערב אוסטרליה. גאיה, הבת הבכורה שלנו הגישה בקשה להתנדב לצבא. סביר להניח שנגיע בעקבותיה הביתה".

**ישראל צריכה להתמקד בעצמה כרגע** – הממשלה אינה מצליחה כרגע לפתור את הבעיות הדחופות של ישראל. ישראל צריכה להתמקד כרגע בלפתור את בעיותיה ולכן אין מה לדבר כרגע על סיוע לקהילות הישראליות והיהודיות בחו"ל.

ציטוטים נבחרים: "ממשלת ישראל לא יכולה לסייע לכל המפונים בישראל, לא יכולה להחזיר את החטופים, אחראית על המחדל הגדול ביותר שידעה מדינת ישראל"; "ממשלת ישראל צריכה לדאוג למדינת ישראל בכל הכח ובלי פשרות או התנצלות. לחתוך בבשר בלי שאלות. זה ייצור את רשת הביטחון וייתן כח ליהודים בכל העולם!"; "ממשלת ישראל מחויבת כרגע לסייע לתושבי מדינת ישראל ולהחזרת החטופים. הישראלים בתפוצות יוכלו להמתין ליום שאחרי התקופה הקשה בה מדינתנו האהובה שרויה בה"; "שהממשלה תעזור לתושבי ישראל קודם כל תחזיר את החטופים והחטופות ותכריע את החמס אחרי זה שתעזור לתושבי החוץ"; "ממשלת ישראל צריכה להתמקד בהישרדותה של ישראל".

**יהודים וישראלים בחו"ל צריכים לסייע** – משיבים רבים הביעו צורך ורצון לסייע בעצמם למדינת ישראל בשעתה הקשה וזו דאגתם היחידה כרגע.

ציטוטים נבחרים: "הדאגה הראשית שלנו זה מה אנחנו יכולים לעשות בשביל המדינה. יש אוכלוסיות שלמות בארץ שצריכות עזרה כרגע. אנחנו יחסית בסדר"; "אני חושבת שאנחנו הם אלה שצריכים לסייע לישראל, ולא ההיפך. עם כל הקושי הנפשי והבדידות שיש לנו כאן, ישראל מדממת כרגע ולא התפוצות"; "ישראלים שחיים בחו"ל יכולים וצריכים לדאוג לעצמם ויותר מזה, לעזור במאמץ ההסברתי לפחות"; "אנחנו בסדר בדרום ספרד, אבל אני וחברה הקמנו עמותה עקב האירועים ואנחנו מביאים מטפלים נפשיים מקצועיים מכל העולם להתנדבות דרך האינטרנט. כל ישראלי מקבל 6 טיפולים בחינם"; "אני לא חושבת שמדינת ישראל צריכה לסייע לנו כאן. אני חושבת רק על כמה אנחנו צריכים לסייע למדינת ישראל ולאזרחיה. שקלתי להגיע לישראל להתנדב אך אני בת 72 כמעט ואין לי כסף לכך".

**נושאים נוספים בשכיחות נמוכה**

נושאים נוספים שעלו בשכיחות נמוכה של פחות מ- 10% מהמשיבים:

**הצורך לנצח ולהכריע את החמאס ולשפר את המצב הביטחוני בישראל**. ציטוטים נבחרים: *"להעביר מסר ברור, לא עוד שואה לעם היהודי. יש לנו את הכח, הרצון והיכולת למחוץ את האויב"; "החובה של מדינת ישראל היא לסלק את האויבים שלנו מן הארץ שלנו"; "שארץ ישראל וכל עם בני ישראל יהיו חזקים וישראל תנצח גם במלחמה הזאת"; "תהרגו את חמאס כל אחד מהם ולא לנהל משא ומתן כלשהוא עד שהם מחזירים את כל החיים והמתים ואז להרוג אותם עד עולם. מלחמה בעמלק דור דור ותפסיקו לתקוף את המלך ביבי"*.

**הגעה להסדר עם הפלסטינאים, הפסקת המלחמה והחזרת החטופים.** ציטוטים נבחרים: "על ידי פתיחה במשא ומתן להסדר מדיני עם הגורמים המתונים בקרב הפלסטינים"; "על ידי הגעה לפתרון הבעיה הפלסטינית בכללותה"; "תפתרו את הסכסוך ותעשו שלום על השכנים שלנו. כך נפסיק להיתפס כרוצחים וכובשים"; "ממשלת ישראל צריכה להחזיר את כל השבויים במהרה ולסיים את המלחמה ואז כולם יירגעו פה"; "החזרת החטופים והחיילים בשלום למשפחותיהם"; "לעצור את הלחימה ולשחרר את החטופים בהסכם"; "לחשוב על היום שאחרי ולהגיע להסכם סופי, כי כל פעם שיש מלחמה בעזה זה משפיע גם עלינו"; "ישראל תעזור לעצמה ולדימויה אם תחדל להציג עצמה כקורבן. ישראל צריכה להציע פתרונות, ולא להסתפק בהאשמות".

**לעודד ביקורים ובעיקר חזרה של ישראלים מחו"ל לישראל.** ציטוטים נבחרים: "שיתנו טיסות חינם לביקור בישראל אולי נרצה לחזור"; "לקחת את כולם ולנסוע בהתנדבות לארץ"; "יעזור אם אל על תהיה חברה ישראלית ולא תשתמש במצב המורכב כדי לעשות רווחים על חשבון ישראלים שרוצים לבוא לארץ לעזור ולראות את המשפחה"; "לנהל הליכי גיור מקוצרים ומקלים לבני/בנות זוג לא יהודים, באופן שיעודד חזרת משפחות מעורבות של ישראלים לישראל"; "לנסות ליצור קשר אם כל האנשים היהודים ולנסות לעלות אותם ארצה כמה שיותר מהר ולא לבקש כל-כך הרבה מסמכים בשביל לעלות לארץ במשרד"; "תעזרו לנו לעלות בזה שתנסו לשכנע את הילדים שלנו שיהיה להם טוב בארץ. אם הילדים עולים ההורים חוזרים"; "לאפשר גישה ישירה למידע לגבי חזרה למגורים בארץ"; "לתת יותר זכויות והקלות ועזרה צמודה לחצי שנה לפחות לכל לתושב חוזר אחד על אחד. כולנו ילדי נכדי ואני הינו חוזרים לארץ אם היה לנו ממה להתפרנס"; "עזרה מיידית ברורה לחזרה לארץ"; "ביטוח בריאות מהרגע הראשון שעושים עלייה"; "ישראל צריכה לעודד אותנו לעלות לארץ אבל מה לעשות שאין ביכולתנו לעלות כי אין לנו במה להתחיל את החיים בארץ".

# **מסקנות והמלצות**

פעילות למען ישראל

* הישראלים החיים בחו"ל פעילים למדי למען ישראל במגוון של דרכים. משמעות הדבר, מרבית האנשים פועלים עבור ישראל באופן כזה או אחר.
* תמיכה בישראל ברשתות החברתיות היא פעולת התמיכה השכיחה ביותר – קרוב ל- 80% מהישראלים בחו"ל עושים זאת, לפיכך מדובר בפלטפורמת הסברה קיימת שניתן לשדרג אותה ולהשתמש בה לטובת ישראל.
* השתתפות בעצרות תמיכה ואירועים למען ישראל בקהילה היהודית והישראלית הן כולן פעולות תמיכה שכיחות למדי – מעל ל- 60% מהישראלים בחו"ל משתתפים בזה. גם במקרה הזה מדובר בפלטפורמת תמיכה בישראל, שניתן לשדרג אותה ולהשתמש בה לטובת ישראל.
* כשני שלישים מהישראלים בחו"ל סבורים שהם צריכים למלא תפקיד אקטיבי למען ישראל. כלומר, יש בהם מודעות ורצון לפעולה - יש עם מי לעבוד.
* כמחצית מהישראלים בחו"ל חושבים שיש להם את הכלים והיכולות לטעון למען ישראל ולהסביר אותה לאחרים. בהתחשב בנקודה הקודמת שצוינה, המשמעות היא פער בין הרצון ליכולת שלהם – הרצון יותר גבוה מהיכולת ולפיכך קיימת מוטיבציה ואזור פעולה פוטנציאלי.
* באופן כללי, במדינות אירופה יש פחות השתתפות של ישראלים בפעילות למען ישראל ופחות רצון לפעולה. המשמעות היא שנדרשת התערבות ועידוד חיצוניים בכדי להניע את הנושא ולעורר אנשים לפעולה.

**המלצה: הרצון של ישראלים רבים לתרום למען ישראל קיים ורבים מהם עושים זאת בפועל בדרכים שונות. לפיכך, נדרשת יד תומכת ומכוונת שתסייעה בדרבון, הקניית ידע ומתן כלים לישראלים בחו"ל בכדי לתמוך ולהסביר את ישראל בצורה יותר אפקטיבית.**

קשר לישראל

* הקשר הרגשי לישראל בקרב המשיבים הוא חזק למדי וההזדהות עם ישראל התחזקה-התחזקה מאד בעקבות אירועי ה- 7 באוקטובר, בקרב למעלה ממחצית מהמשיבים.
* הקשר הרגשי לישראל חזק למדי בכל המדינות וההזדהות עם ישראל לאחר אירועי ה- 7 באוקטובר התחזקה בכל המדינות, מה שמלמד כי באופן כללי הישראלים החיים בחו"ל מהווים קהל תומכים חזק ומחויב לישראל, שניתן להיעזר בו למטרות תמיכה שונות בישראל.
* מיעוט מהישראלים החיים בחו"ל מתכוונים באופן מעשי לחזור לישראל בעקבות המצב, בעיקר מצרפת וספרד וקצת מאוסטרליה. מבחינת ילדי המשיבים, קצת יותר מתכוונים לחזור או כבר חזרו לישראל, בעיקר מצרפת ושאר אירופה. הרצון של ילדי המשיבים לחזור לישראל מחזק את הקשר הרגשי והמשכיות של הקשר לישראל בקרב משפחות הישראלים.
* ניתן לשער כי לא צפוי בשלב זה גל חזרה גדול של ישראלים לישראל.

**המלצה: יש לפעול לשימור הקשר הרגשי וההזדהות של הישראלים החיים בחו"ל עם ישראל, ולא רק בעיתות מלחמה ומשבר. בנוסף, יש לחשוב כיצד לתעל את הרגשות החיוביים שלהם כלפי ישראל לעשייה למען ישראל ולמען חיזוק הקהילות שלהם עצמם. בהקשר זה, קיים חיבור בין המלצה זו להמלצה הקודמת והיא אף נותנת לה בסיס רגשי חזק.**

קשרים קהילתיים מקומיים

* הקשר של הישראלים החיים בחו"ל לקהילה הישראלית והיהודית התחזק בעקבות אירועי ה- 7 באוקטובר אך לגבי רוב המשיבים הוא לא השתנה. מנגד, הקשר שלהם עם מכרים ועמיתים לא-יהודים נחלש במידה מסוימת.
* בעקבות אירועי ה- 7 באוקטובר הישראלים החיים בחו"ל בחרו להתקרב לקהילה היהודית והישראלית מאשר להתרחק ממנה. ניכר כי הזהות היהודית והישראלית שלהם חשובה להם והם לא מוותרים עליה. עם זאת, באירופה בגלל האנטישמיות והעוינות הגבוהות יחסית, יש יותר ישראלים שבחרו להתרחק מהקהילה הישראלית-יהודית מאשר להתקרב אליה.
* בעקבות אירועי ה- 7 באוקטובר יש התחזקות במפגשים החברתיים ובאירועים התרבותיים בקהילה. אנשים רוצים להיות חלק ולהשתתף בפעילויות וניכר כי ורק צריך לכוון אותם ולעזור להם.

**המלצה: קיימת הזדמנות להעמקת הקשר ושיתוף הפעולה בתוך הקהילות הישראליות ובינן. בקהילות ישראליות גדולות וממוסדות נוצרה הזדמנות לגיוס חברים חדשים לקהילה ובקהילות ישראלית קטנות ולא ממוסדות נוצרה הזדמנות לעידוד וסיוע להבנות ממסד קהילתי ישראלי מקומי ואזורי.**

חווית האנטישמיות ובהשפעותיה

* באופן כללי, יש חויית אנטישמיות מוגברת בעקבות אירועי ה- 7.10. כרבע מהישראלים החיים בחו"ל חווים אנטישמיות – הם עצמם או בני משפחתם. באופן כללי, האנטישמיות בצפון אמריקה יותר נמוכה מאשר באירופה.
* חיי היום-יום של הישראלים נפגעו בשני היבטים מרכזיים: הימנעות מדיבור בעברית והסתרה של סממנים יהודיים. לעומת זאת, הפגישה בחופש התנועה שלהם (הגעה למקומות שונים) היא פחותה בהרבה ומינימלית. באופן כללי, בצפון אמריקה יש פחות השפעה של התגברות האנטישמיות על חיי היום-יום של הישראלים, יחס למדינות אחרות ובריטניה בראשם.

**המלצה: יש לחשוב כיצד הקהילות, המוסדות והארגונים היהודיים והישראלים יכולים לשמש כפלטפורמה להתחברות והתכנסות עבור הישראלים החיים בחו"ל ולהקנות להם מידע וכלים להתמודד עם האנטישמיות וכן ביטחון אישי ותחושת לכידות.**

קשר בין משתני המחקר לגלי המשיבים ומספר שנותיהם בחו"ל

* באופן גורף משיבים צעירים יותר ומשיבים הנמצאים שנים מועטות יותר בחו"ל, הינם משיבים שהרגש וההזדהות שלהם עם ישראל גבוהים יותר, הם נוטים יותר לקשר ולחיבור עם הקהילה הישראלית והיהודית, חשים יותר תחושות אנטישמיות ומעוניינים יותר לתרום למאמץ למען ישראל.

**המלצה: נראה כי רצוי לכוון את הפעילות ולמנף את הרצון והיכולת של ישראלים צעירים יחסית עם וותק מועט יחסית בחו"ל לכדי עשיה משמעותית בתוך הקהילה ולמען ישראל.**

# **נספחים**

***נספח 1: התפלגות שאלות שונות מתוך השאלון בקרב ישראלים החיים בארה"ב. N=962***

|  |  |  |  |  |
| --- | --- | --- | --- | --- |
| **פעילות למען ישראל** |  |  |  |  |
| **השתתפות בפעילות למען ישראל בעקבות ה- 7 באוקטובר** | *כן* | *לא* |  |  |
| 56.5% | 43.5% |  |  |
|  | *כלל לא* | *במידה מעטה* | *מידה בינונית* | *במידה רבה* |
| **האם בעקבות ה- 7 באוקטובר, ישראלים צריכים למלא תפקיד אקטיבי בפעילות תמיכה בישראל?** | 6.6% | 5.4% | 18.8% | 69.3% |
| **יש לך ידע, כלים ויכולת לנהל דיון על המצב בישראל או לטעון לטובת ישראל** | 4.5% | 11.1% | 33.7% | 50.8% |
| **קשר לישראל** |  |  |  |  |
| **באיזו מידה את/ה קשור/ה רגשית לישראל?** | *לא קשור כלל* | *קשור קצת* | *די קשור* | *קשור מאוד* |
| 0.9% | 2.7% | 10.7% | 85.7% |
| **האם בעקבות אירועי ה- 7 באוקטובר חל שינוי בהזדהות שלך עם ישראל?** | *נחלשה* | *לא השתנתה* | *התחזקה* |  |
| 6.5% | 40.2% | 53.3% |  |
| **קשרים קהילתיים מקומיים** |  |  |  |  |
| **בעקבות אירועי ה- 7 באוקטובר האם ובאיזו מידה חל שינוי בקשר שלך עם...?** | *נחלש* | *לא השתנה* | *התחזק* |  |
| הקהילה היהודית המקומית | 4.2% | 67.6% | 28.2% |  |
| הקהילה הישראלית המקומית | 4.0% | 62.5% | 33.4% |  |
| מכרים ועמיתים לא-יהודים | 16.5% | 70.2% | 13.2% |  |
| **האם חל שינוי בקשר שלך עם הקהילה היהודית / הישראלית המקומית ומהו השינוי?** | *נחלש* | *לא השתנה* | *התחזק* |  |
| מפגשים חברתיים | 3.0% | 74.6% | 22.4% |  |
| אירועים תרבותיים | 3.5% | 69.8% | 26.6% |  |
| תפילות בבית כנסת | 6.0% | 82.2% | 11.8% |  |
| אירועים דתיים אחרים | 5.9% | 83.2% | 10.9% |  |
| התנדבות במוסדות הקהילה | 3.8% | 83.9% | 12.3% |  |
| **חווית אנטישמיות והשפעותיה** |  |  |  |  |
| כשאתה חושב על המדינה בה אתה מתגורר בכללותה, מהי מידת האנטישמיות שיש בה להערכתך? | *כלל לא* | *לא הרבה* | *די הרבה* | *הרבה* |
| 6.2% | 49.6% | 32.5% | 11.7% |
| באיזו מידה לדעתך גברה האנטישמיות במדינה שבה את/ה מתגורר/ת? | *כלל לא* | *במידה מעטה* | *במידה בינונית* | *במידה רבה* |
| 12.7% | 23.7% | 24.4% | 39.2% |
| **בעקבות ה- 7 באוקטובר...** | *כן* | *לא* |  |  |
| האם חווית אנטישמיות באופן אישי? | 16.4% | 83.6% |  |  |
| האם מישהו מבני משפחתך הקרובה חווה אנטישמיות? | 20.4% | 79.6% |  |  |
| **איך השפיעה האנטישמיות על חיי היום-יום שלך?** | *כלל לא* | *במידה מעטה* | *מידה בינונית* | *במידה רבה* |
| הסתרה של סממנים יהודיים | 60.1% | 19.8% | 10.6% | 9.5% |
| הימנעות מדיבור בעברית | 66.2% | 17.5% | 10.2% | 6.1% |
| הימנעות מהגעה למוסדות יהודיים | 82.9% | 10.5% | 3.8% | 2.8% |
| הימנעות מכניסה לאזורים מסוימים בסביבת מגוריך | 80.6% | 11.5% | 4.0% | 4.0% |

***נספח 2: התפלגות שאלות שונות מתוך השאלון בקרב ישראלים החיים בקנדה. N=269***

|  |  |  |  |  |
| --- | --- | --- | --- | --- |
| **פעילות למען ישראל** |  |  |  |  |
| **השתתפות בפעילות למען ישראל בעקבות ה- 7 באוקטובר** | *כן* | *לא* |  |  |
| 58.9% | 41.1% |  |  |
|  | *כלל לא* | *במידה מעטה* | *מידה בינונית* | *במידה רבה* |
| **האם בעקבות ה- 7 באוקטובר, ישראלים צריכים למלא תפקיד אקטיבי בפעילות תמיכה בישראל?** | 3.8% | 3.0% | 14.0% | 79.2% |
| **יש לך ידע, כלים ויכולת לנהל דיון על המצב בישראל או לטעון לטובת ישראל** | 3.9% | 12.2% | 37.6% | 46.3% |
| **קשר לישראל** |  |  |  |  |
| **באיזו מידה את/ה קשור/ה רגשית לישראל?** | *לא קשור כלל* | *קשור קצת* | *די קשור* | *קשור מאוד* |
| 0.4% | 3.4% | 12.3% | 83.9% |
| **האם בעקבות אירועי ה- 7 באוקטובר חל שינוי בהזדהות שלך עם ישראל?** | *נחלשה* | *לא השתנתה* | *התחזקה* |  |
| 2.2% | 34.5% | 63.3% |  |
| **קשרים קהילתיים מקומיים** |  |  |  |  |
| **בעקבות אירועי ה- 7 באוקטובר האם ובאיזו מידה חל שינוי בקשר שלך עם...?** | *נחלש* | *לא השתנה* | *התחזק* |  |
| הקהילה היהודית המקומית | 3.4% | 58.6% | 38.0% |  |
| הקהילה הישראלית המקומית | 1.6% | 49.8% | 48.6% |  |
| מכרים ועמיתים לא-יהודים | 25.6% | 66.3% | 8.1% |  |
| **האם חל שינוי בקשר שלך עם הקהילה היהודית / הישראלית המקומית ומהו השינוי?** | *נחלש* | *לא השתנה* | *התחזק* |  |
| מפגשים חברתיים | 3.1% | 65.8% | 31.2% |  |
| אירועים תרבותיים | 4.2% | 57.9% | 37.9% |  |
| תפילות בבית כנסת | 5.5% | 79.6% | 14.9% |  |
| אירועים דתיים אחרים | 5.5% | 79.1% | 15.4% |  |
| התנדבות במוסדות הקהילה | 2.4% | 75.8% | 21.8% |  |
| **חווית אנטישמיות והשפעותיה** |  |  |  |  |
| כשאתה חושב על המדינה בה אתה מתגורר בכללותה, מהי מידת האנטישמיות שיש בה להערכתך? | *כלל לא* | *לא הרבה* | *די הרבה* | *הרבה* |
| 0.8% | 37.4% | 50.6% | 11.3% |
| באיזו מידה לדעתך גברה האנטישמיות במדינה שבה את/ה מתגורר/ת? | *כלל לא* | *במידה מעטה* | *במידה בינונית* | *במידה רבה* |
| 1.9% | 15.0% | 30.1% | 53.0% |
| **בעקבות ה- 7 באוקטובר...** | *כן* | *לא* |  |  |
| האם חווית אנטישמיות באופן אישי? | 18.0% | 82.0% |  |  |
| האם מישהו מבני משפחתך הקרובה חווה אנטישמיות? | 30.9% | 69.1% |  |  |
| **איך השפיעה האנטישמיות על חיי היום-יום שלך?** | *כלל לא* | *במידה מעטה* | *מידה בינונית* | *במידה רבה* |
| הסתרה של סממנים יהודיים | 47.7% | 23.1% | 12.3% | 16.9% |
| הימנעות מדיבור בעברית | 57.0% | 20.3% | 10.9% | 11.7% |
| הימנעות מהגעה למוסדות יהודיים | 82.0% | 6.7% | 7.1% | 4.3% |
| הימנעות מכניסה לאזורים מסוימים בסביבת מגוריך | 82.4% | 10.4% | 3.2% | 4.0% |

***נספח 3: התפלגות שאלות שונות מתוך השאלון בקרב ישראלים החיים בבריטניה. N=231***

|  |  |  |  |  |
| --- | --- | --- | --- | --- |
| **פעילות למען ישראל** |  |  |  |  |
| **השתתפות בפעילות למען ישראל בעקבות ה- 7 באוקטובר** | *כן* | *לא* |  |  |
| 51.7% | 48.3% |  |  |
|  | *כלל לא* | *במידה מעטה* | *מידה בינונית* | *במידה רבה* |
| **האם בעקבות ה- 7 באוקטובר, ישראלים צריכים למלא תפקיד אקטיבי בפעילות תמיכה בישראל?** | 8.0% | 15.0% | 23.9% | 53.1% |
| **יש לך ידע, כלים ויכולת לנהל דיון על המצב בישראל או לטעון לטובת ישראל** | 2.7% | 15.2% | 32.7% | 49.3% |
| **קשר לישראל** |  |  |  |  |
| **באיזו מידה את/ה קשור/ה רגשית לישראל?** | *לא קשור כלל* | *קשור קצת* | *די קשור* | *קשור מאוד* |
| 1.0% | 4.0% | 15.9% | 79.1% |
| **האם בעקבות ה- 7 באוקטובר חל שינוי בהזדהות שלך עם ישראל?** | *נחלשה* | *לא השתנתה* | *התחזקה* |  |
| 5.6% | 39.6% | 54.8% |  |
| **קשרים קהילתיים מקומיים** |  |  |  |  |
| **בעקבות ה- 7 באוקטובר, האם ובאיזו מידה חל שינוי בקשר שלך עם...?** | *נחלש* | *לא השתנה* | *התחזק* |  |
| הקהילה היהודית המקומית | 4.4% | 68.7% | 26.9% |  |
| הקהילה הישראלית המקומית | 2.8% | 64.7% | 32.6% |  |
| מכרים ועמיתים לא-יהודים | 31.2% | 60.5% | 8.4% |  |
| **האם חל שינוי בקשר שלך עם הקהילה היהודית / הישראלית המקומית ומהו השינוי?** | *נחלש* | *לא השתנה* | *התחזק* |  |
| מפגשים חברתיים | 3.0% | 74.6% | 22.4% |  |
| אירועים תרבותיים | 3.5% | 69.8% | 26.6% |  |
| תפילות בבית כנסת | 6.0% | 82.2% | 11.8% |  |
| אירועים דתיים אחרים | 5.9% | 83.2% | 10.9% |  |
| התנדבות במוסדות הקהילה | 3.8% | 83.9% | 12.3% |  |
| **חווית אנטישמיות והשפעותיה** |  |  |  |  |
| כשאתה חושב על המדינה בה אתה מתגורר בכללותה, מהי מידת האנטישמיות שיש בה להערכתך? | *כלל לא* | *לא הרבה* | *די הרבה* | *הרבה* |
| 0.9% | 33.9% | 43.9% | 21.3% |
| באיזו מידה לדעתך גברה האנטישמיות במדינה שבה את/ה מתגורר/ת? | *כלל לא* | *במידה מעטה* | *במידה בינונית* | *במידה רבה* |
| 3.5% | 15.4% | 24.6% | 56.6% |
| **בעקבות ה- 7 באוקטובר...** | *כן* | *לא* |  |  |
| האם חווית אנטישמיות באופן אישי? | 22.1% | 77.9% |  |  |
| האם מישהו מבני משפחתך הקרובה חווה אנטישמיות? | 22.9% | 77.1% |  |  |
| **איך השפיעה האנטישמיות על חיי היום-יום שלך?** | *כלל לא* | *במידה מעטה* | *מידה בינונית* | *במידה רבה* |
| הסתרה של סממנים יהודיים | 42.3% | 22.3% | 15.9% | 19.5% |
| הימנעות מדיבור בעברית | 46.6% | 24.2% | 15.5% | 13.7% |
| הימנעות מהגעה למוסדות יהודיים | 74.2% | 13.4% | 9.1% | 3.3% |
| הימנעות מכניסה לאזורים מסוימים בסביבת מגוריך | 68.7% | 16.8% | 9.8% | 4.7% |

***נספח 4: התפלגות שאלות שונות מתוך השאלון בקרב ישראלים החיים באוסטרליה. N=132***

|  |  |  |  |  |
| --- | --- | --- | --- | --- |
| **פעילות למען ישראל** |  |  |  |  |
| **השתתפת בפעילות למען ישראל בעקבות ה- 7 באוקטובר** | *כן* | *לא* |  |  |
| 52.9% | 47.1% |  |  |
|  | *כלל לא* | *במידה מעטה* | *מידה בינונית* | *במידה רבה* |
| **האם בעקבות ה- 7 באוקטובר, ישראלים צריכים למלא תפקיד אקטיבי בפעילות תמיכה בישראל?** | 7.8% | 12.4% | 26.4% | 53.5% |
| **יש לך ידע, כלים ויכולת לנהל דיון על המצב בישראל או לטעון לטובת ישראל** | 0.8% | 14.8% | 35.2% | 49.2% |
| **קשר לישראל** |  |  |  |  |
| **באיזו מידה את/ה קשור/ה רגשית לישראל?** | *לא קשור כלל* | *קשור קצת* | *די קשור* | *קשור מאוד* |
| 0% | 2.9% | 18.3% | 78.8% |
| **האם בעקבות ה- 7 באוקטובר חל שינוי בהזדהות שלך עם ישראל?** | *נחלשה* | *לא השתנתה* | *התחזקה* |  |
| 5.8% | 32.7% | 61.5% |  |
| **קשרים קהילתיים מקומיים** |  |  |  |  |
| **בעקבות אירועי ה- 7 באוקטובר האם ובאיזו מידה חל שינוי בקשר שלך עם...?** | *נחלש* | *לא השתנה* | *התחזק* |  |
| הקהילה היהודית המקומית | 5.5% | 57.8% | 36.7% |  |
| הקהילה הישראלית המקומית | 3.3% | 59.0% | 37.7% |  |
| מכרים ועמיתים לא-יהודים | 23.3% | 62.9% | 13.8% |  |
| **האם חל שינוי בקשר שלך עם הקהילה היהודית / הישראלית המקומית ומהו השינוי?** | *נחלש* | *לא השתנה* | *התחזק* |  |
| מפגשים חברתיים | 1.5% | 66.9% | 31.5% |  |
| אירועים תרבותיים | 3.1% | 67.7% | 29.2% |  |
| תפילות בבית כנסת | 7.2% | 84.8% | 8.0% |  |
| אירועים דתיים אחרים | 6.5% | 86.3% | 7.3% |  |
| התנדבות במוסדות הקהילה | 4.1% | 84.3% | 11.6% |  |
| **חווית אנטישמיות והשפעותיה** |  |  |  |  |
| כשאתה חושב על המדינה בה אתה מתגורר בכללותה, מהי מידת האנטישמיות שיש בה להערכתך? | *כלל לא* | *לא הרבה* | *די הרבה* | *הרבה* |
| 3.0% | 55.3% | 34.1% | 7.6% |
| באיזו מידה לדעתך גברה האנטישמיות במדינה שבה את/ה מתגורר/ת? | *כלל לא* | *במידה מעטה* | *במידה בינונית* | *במידה רבה* |
| 8.3% | 31.1% | 17.4% | 43.2% |
| **בעקבות ה- 7 באוקטובר...** | *כן* | *לא* |  |  |
| האם חווית אנטישמיות באופן אישי? | 22.7% | 77.3% |  |  |
| האם מישהו מבני משפחתך הקרובה חווה אנטישמיות? | 24.2% | 75.8% |  |  |
| **איך השפיעה האנטישמיות על חיי היום-יום שלך?** | *כלל לא* | *במידה מעטה* | *מידה בינונית* | *במידה רבה* |
| הסתרה של סממנים יהודיים | 59.5% | 12.9% | 15.5% | 12.1% |
| הימנעות מדיבור בעברית | 54.9% | 21.2% | 11.5% | 12.4% |
| הימנעות מהגעה למוסדות יהודיים | 85.1% | 5.3% | 5.3% | 4.4% |
| הימנעות מכניסה לאזורים מסוימים בסביבת מגוריך | 80.5% | 10.6% | 6.2% | 2.7% |

***נספח 5: התפלגות שאלות שונות מתוך השאלון בקרב ישראלים החיים בגרמניה. N=200***

|  |  |  |  |  |
| --- | --- | --- | --- | --- |
| **פעילות למען ישראל** |  |  |  |  |
| **השתתפות בפעילות למען ישראל בעקבות ה- 7 באוקטובר** | *כן* | *לא* |  |  |
| 49.2% | 50.8% |  |  |
|  | *כלל לא* | *במידה מעטה* | *מידה בינונית* | *במידה רבה* |
| **האם בעקבות ה- 7 באוקטובר, ישראלים צריכים למלא תפקיד אקטיבי בפעילות תמיכה בישראל?** | 11.7% | 12.2% | 29.1% | 46.9% |
| **יש לך ידע, כלים ויכולת לנהל דיון על המצב בישראל או לטעון לטובת ישראל** | 3.6% | 9.1% | 36.0% | 51.3% |
| **קשר לישראל** |  |  |  |  |
| **באיזו מידה את/ה קשור/ה רגשית לישראל?** | *לא קשור כלל* | *קשור קצת* | *די קשור* | *קשור מאוד* |
| 1.7% | 6.8% | 15.8% | 75.7% |
| **האם בעקבות אירועי ה- 7 באוקטובר חל שינוי בהזדהות שלך עם ישראל?** | *נחלשה* | *לא השתנתה* | *התחזקה* |  |
| 7.4% | 35.4% | 57.1% |  |
| **קשרים קהילתיים מקומיים** |  |  |  |  |
| **בעקבות אירועי ה- 7 באוקטובר האם ובאיזו מידה חל שינוי בקשר שלך עם...?** | *נחלש* | *לא השתנה* | *התחזק* |  |
| הקהילה היהודית המקומית | 2.5% | 80.7% | 16.8% |  |
| הקהילה הישראלית המקומית | 2.1% | 69.6% | 28.3% |  |
| מכרים ועמיתים לא-יהודים | 24.5% | 61.7% | 13.8% |  |
| **האם חל שינוי בקשר שלך עם הקהילה היהודית / הישראלית המקומית ומהו השינוי?** | *נחלש* | *לא השתנה* | *התחזק* |  |
| מפגשים חברתיים | 2.5% | 79.7% | 17.8% |  |
| אירועים תרבותיים | 5.6% | 78.7% | 15.7% |  |
| תפילות בבית כנסת | 4.6% | 88.7% | 6.7% |  |
| אירועים דתיים אחרים | 5.7% | 88.5% | 5.7% |  |
| התנדבות במוסדות הקהילה | 3.7% | 89.5% | 6.8% |  |
| **חווית אנטישמיות והשפעותיה** |  |  |  |  |
| כשאתה חושב על המדינה בה אתה מתגורר בכללותה, מהי מידת האנטישמיות שיש בה להערכתך? | *כלל לא* | *לא הרבה* | *די הרבה* | *הרבה* |
| 6.2% | 49.6% | 32.5% | 11.7% |
| באיזו מידה לדעתך גברה האנטישמיות במדינה שבה את/ה מתגורר/ת? | *כלל לא* | *במידה מעטה* | *במידה בינונית* | *במידה רבה* |
| 12.7% | 23.7% | 24.4% | 39.2% |
| **בעקבות ה- 7 באוקטובר...** | *כן* | *לא* |  |  |
| האם חווית אנטישמיות באופן אישי? | 19.5% | 80.5% |  |  |
| האם מישהו מבני משפחתך הקרובה חווה אנטישמיות? | 30.0% | 70.0% |  |  |
| **איך השפיעה האנטישמיות על חיי היום-יום שלך?** | *כלל לא* | *במידה מעטה* | *מידה בינונית* | *במידה רבה* |
| הסתרה של סממנים יהודיים | 29.6% | 20.1% | 19.6% | 30.7% |
| הימנעות מדיבור בעברית | 26.4% | 22.5% | 21.3% | 29.8% |
| הימנעות מהגעה למוסדות יהודיים | 68.0% | 16.0% | 8.0% | 8.0% |
| הימנעות מכניסה לאזורים מסוימים בסביבת מגוריך | 49.4% | 19.9% | 15.3% | 15.3% |

***נספח 6: התפלגות שאלות שונות מתוך השאלון בקרב ישראלים החיים בצרפת. N=75***

|  |  |  |  |  |
| --- | --- | --- | --- | --- |
| **פעילות למען ישראל** |  |  |  |  |
| **השתתפות בפעילות למען ישראל בעקבות ה- 7 באוקטובר** | *כן* | *לא* |  |  |
| 54.2% | 45.8% |  |  |
|  | *כלל לא* | *במידה מעטה* | *מידה בינונית* | *במידה רבה* |
| **האם בעקבות ה- 7 באוקטובר, ישראלים צריכים למלא תפקיד אקטיבי בפעילות תמיכה בישראל?** | 5.3% | 9.3% | 17.3% | 68.0% |
| **יש לך ידע, כלים ויכולת לנהל דיון על המצב בישראל או לטעון לטובת ישראל** | 1.4% | 13.7% | 45.2% | 39.7% |
| **קשר לישראל** |  |  |  |  |
| **באיזו מידה את/ה קשור/ה רגשית לישראל?** | *לא קשור כלל* | *קשור קצת* | *די קשור* | *קשור מאוד* |
| 0% | 0% | 5.9% | 94.1% |
| **האם בעקבות אירועי ה- 7 באוקטובר חל שינוי בהזדהות שלך עם ישראל?** | *נחלשה* | *לא השתנתה* | *התחזקה* |  |
| 1.5% | 23.9% | 74.6% |  |
| **קשרים קהילתיים מקומיים** |  |  |  |  |
| **בעקבות אירועי ה- 7 באוקטובר האם ובאיזו מידה חל שינוי בקשר שלך עם...?** | *נחלש* | *לא השתנה* | *התחזק* |  |
| הקהילה היהודית המקומית | 8.0% | 60.0% | 32.0% |  |
| הקהילה הישראלית המקומית | 2.8% | 59.7% | 37.5% |  |
| מכרים ועמיתים לא-יהודים | 23.9% | 64.2% | 11.9% |  |
| **האם חל שינוי בקשר שלך עם הקהילה היהודית / הישראלית המקומית ומהו השינוי?** | *נחלש* | *לא השתנה* | *התחזק* |  |
| מפגשים חברתיים | 8.1% | 71.6% | 20.3% |  |
| אירועים תרבותיים | 12.3% | 67.1% | 20.5% |  |
| תפילות בבית כנסת | 14.9% | 68.9% | 16.2% |  |
| אירועים דתיים אחרים | 12.3% | 75.3% | 12.3% |  |
| התנדבות במוסדות הקהילה | 9.7% | 69.4% | 20.8% |  |
| **חווית אנטישמיות והשפעותיה** |  |  |  |  |
| כשאתה חושב על המדינה בה אתה מתגורר בכללותה, מהי מידת האנטישמיות שיש בה להערכתך? | *כלל לא* | *לא הרבה* | *די הרבה* | *הרבה* |
| 2.7% | 31.5% | 39.7% | 26.0% |
| באיזו מידה לדעתך גברה האנטישמיות במדינה שבה את/ה מתגורר/ת? | *כלל לא* | *במידה מעטה* | *במידה בינונית* | *במידה רבה* |
| 10.8% | 17.6% | 29.7% | 41.9% |
| **בעקבות ה- 7 באוקטובר...** | *כן* | *לא* |  |  |
| האם חווית אנטישמיות באופן אישי? | 18.7% | 81.3% |  |  |
| האם מישהו מבני משפחתך הקרובה חווה אנטישמיות? | 20.0% | 80.0% |  |  |
| **איך השפיעה האנטישמיות על חיי היום-יום שלך?** | *כלל לא* | *במידה מעטה* | *מידה בינונית* | *במידה רבה* |
| הסתרה של סממנים יהודיים | 42.2% | 18.8% | 17.2% | 21.9% |
| הימנעות מדיבור בעברית | 42.9% | 22.2% | 12.7% | 22.2% |
| הימנעות מהגעה למוסדות יהודיים | 69.4% | 12.9% | 14.5% | 3.2% |
| הימנעות מכניסה לאזורים מסוימים בסביבת מגוריך | 76.2% | 12.7% | 6.3% | 4.8% |

***נספח 7: % הישראלים המתגוררים בצפון אמריקה שילדיהם לומדים בבית ספר יהודי***

|  |  |  |  |
| --- | --- | --- | --- |
|  | **חילונים ומסורתיים**  | **דתיים וחרדים**  | **כולם**  |
| בוסטון רבתי (N=22) | 15.4% | - | 13.3% |
| טורונטו רבתי (N=37) | 31.6% | 100% | 35% |
| לוס אנג'לס רבתי (N=53) | 42.9% | 100% | 47.8% |
| מיאמי רבתי (N=34) | 21.7% | 75% | 29.6% |
| ניו יורק רבתי (N=123) | 21.8% | 92.9% | 32.7% |
| סן פרנסיסקו רבתי (N=42) | 14.7% | - | 17.1% |
| קנדה סה"כ (N=120) | 28.7% | 100% | 33.3% |
| ארה"ב סה"כ (N=463) | 22.7% | 72.7% | 25.5% |
| **סה"כ** (N=583) | **25.5%** | **85.4%** | **30.6%** |

***נספח 8: התפלגות שאלות שונות מתוך השאלון בקרב ישראלים דור שני בחו"ל (N= 41)\* לעומת דור ראשון בחו"ל (בסוגריים) N=1232***

|  |  |  |  |  |
| --- | --- | --- | --- | --- |
| **פעילות למען ישראל** |  |  |  |  |
| **השתתפות בפעילות למען ישראל בעקבות ה- 7 באוקטובר** | *כן* | *לא* |  |  |
| 64%(54%) | 36%(46%) |  |  |
|  | *כלל לא* | *במידה מעטה* | *מידה בינונית* | *במידה רבה* |
| **האם בעקבות ה- 7 באוקטובר, ישראלים צריכים למלא תפקיד אקטיבי בפעילות תמיכה בישראל?** | 2.6%(7.7%) | 2.6%(8.2%) | 12.8%(22.1%) | 82.1%(62%) |
| **יש לך ידע, כלים ויכולת לנהל דיון על המצב בישראל או לטעון לטובת ישראל** | 2.6%(3%) | 5.1%(13.6%) | 35.9%(33.8%) | 56.4%(49.6%) |
| **קשר לישראל** |  |  |  |  |
| **באיזו מידה את/ה קשור/ה רגשית לישראל?** | *לא קשור כלל* | *קשור קצת* | *די קשור* | *קשור מאוד* |
| 0%(0.8%) | 0%(3.9%) | 13.5%(13.1) | 86.5%(82.3%) |
| **האם בעקבות אירועי ה- 7 באוקטובר חל שינוי בהזדהות שלך עם ישראל?** | *נחלשה* | *לא השתנתה* | *התחזקה* |  |
| 5.4%(4.9%) | 27.0%(36.3%) | 67.6%(58.8%) |  |
| **קשרים קהילתיים מקומיים** |  |  |  |  |
| **בעקבות אירועי ה- 7 באוקטובר האם ובאיזו מידה חל שינוי בקשר שלך עם...?** | *נחלש* | *לא השתנה* | *התחזק* |  |
| הקהילה היהודית המקומית | 2.6%(4.6%) | 53.8%(67.6%) | 43.6%(27.8%) |  |
| הקהילה הישראלית המקומית | 5.4%(2.6%) | 40.5%(63%) | 54.1%(34.5%) |  |
| מכרים ועמיתים לא-יהודים | 32.4%(22.8%) | 55.9%(66.2%) | 11.8%(11%) |  |
| **האם חל שינוי בקשר שלך עם הקהילה היהודית / הישראלית המקומית ומהו השינוי?** | *נחלש* | *לא השתנה* | *התחזק* |  |
| מפגשים חברתיים | 2.6%(2.8%) | 59.0%(24.9%) | 38.5%(22.3%) |  |
| אירועים תרבותיים | 7.7%(3.6%) | 48.7%(71.4%) | 43.6%(25.1%) |  |
| תפילות בבית כנסת | 12.8%(5.6%) | 64.1%(85.4%) | 23.1%(9.1%) |  |
| אירועים דתיים אחרים | 5.4%(5.8%) | 64.9%(84.5%) | 29.7%(9.7%) |  |
| התנדבות במוסדות הקהילה | 5.4%(4.0%) | 67.6%(84.0%) | 27.0%(12.1%) |  |

\* משיבים דור שני חושבו לפי הפרש בין הגיל לבין מספר השנים בחו"ל > 18 ו- גיל=מספר שנים בחו"ל (נולדו בחו"ל). מספר המשיבים המשתייכים לדור שני קטן יחסית (41) ולכן יש להתייחס לממצאים במידת הזהירות הנדרשת

***נספח 8: המשך***

|  |  |  |  |  |
| --- | --- | --- | --- | --- |
| **חווית אנטישמיות והשפעותיה** |  |  |  |  |
| כשאתה חושב על המדינה בה אתה מתגורר בכללותה, מהי מידת האנטישמיות שיש בה להערכתך? | *כלל לא* | *לא הרבה* | *די הרבה* | *הרבה* |
| 0%(3.4%) | 27.5%(45.6%) | 47.5%(37.3%) | 25.0%(14.0%) |
| באיזו מידה לדעתך גברה האנטישמיות במדינה שבה את/ה מתגורר/ת? | *כלל לא* | *במידה מעטה* | *במידה בינונית* | *במידה רבה* |
| 0%(8.3%) | 17.5%(22.4%) | 27.5%(27.2%) | 55.0%(42.1%) |
| **בעקבות ה- 7 באוקטובר...** | *כן* | *לא* |  |  |
| האם חווית אנטישמיות באופן אישי? | 27.5%(19.4%) | 72.5%(80.6%) |  |  |
| האם מישהו מבני משפחתך הקרובה חווה אנטישמיות? | 25.0%(21.0%) | 75.0%(79.0%) |  |  |
| **איך השפיעה האנטישמיות על חיי היום-יום שלך?** | *כלל לא* | *במידה מעטה* | *מידה בינונית* | *במידה רבה* |
| הסתרה של סממנים יהודיים | 45.0%(50.7%) | 30.0%(19.8%) | 17.5%(13.2%) | 7.5%(16.4%) |
| הימנעות מדיבור בעברית | 67.5%(52.8%) | 20.0%(20.4%) | 5.0%(13.7%) | 7.5%(13.1%) |
| הימנעות מהגעה למוסדות יהודיים | 73.0%(77.3%) | 13.5%(11.4%) | 2.7%(6.3%) | 10.8%(4.7%) |

# **רשימת מקורות**

כהן-קסטרו, אילת. 2013. *משפחות של ישראלים בחו"ל: מי מהגר לאן? מאפייני משפחות של ישראלים שהיגרו לשלושה יעדים: ארצות הברית , מרכז ומערב אירופה, רפובליקות ברית המועצות לשעבר ומזרח אירופה*. ירושלים: הלשכה המרכזית לסטטיסטיקה, סדרת ניירות עמדה, מס. 74.

המכון למדיניות העם היהודי. 2017. *מצב העם היהודי-הערכה שנתית*. ירושלים: המכון למדיניות העם היהודי, עע' 81-98.

רבהון, עוזי. 2023. "ישראלים בחו"ל: הגדרות, נתונים, ותנועות אוכלוסייה. *הגירה: כתב-עת אקדמי רב-תחומי* (מקוון).

Ben-David, Dan. 2019. *Leaving the Promised Land: A Look at Israel’s Emigration Challenge*. )Shoresh Research Paper(. Tel Aviv: Shoresh Institution for Socioeconomic Research, Tel Aviv University.

Cohen, Yinon. 2011. “Israeli-Born Emigrants: Size, Destinations and Selectivity.” *International Journal of Comparative Sociology* 52, no. 1–2: 45–62.

Gold, Steven J. 2002. *The Israeli Diaspora*. London: Routledge; Seattle: University of Washington Press.

Machon Kehilot. 2017. *The Israeli-European Diaspora: A Survey about Israelis Living in Europe.* Oxford, UK: DC International Centre for Community Development.

Rebhun, Uzi, Dani Kranz, and Heinz Sünker. 2022. *A Double Burden: Israeli Jews in Contemporary Germany*. Albany, NY: State University of New York Press.

Rebhun, Uzi, and Lilach Lev Ari. 2010. *American Israelis: Migration, Transnationalism, and Diasporic Identity.* Leiden and Boston: Brill.

1. המדינות בקטגוריה זו: אוסטריה, איטליה, בלגיה, הולנד, יוון, פורטוגל, פינלנד, קפריסין ושוויץ. [↑](#footnote-ref-1)
2. \*\* הבדל מובהק סטטיסטית P<.01 [↑](#footnote-ref-2)
3. \*\* הבדל מובהק סטטיסטית P<.01 [↑](#footnote-ref-3)
4. \*\* הבדל מובהק סטטיסטית P<.01 [↑](#footnote-ref-4)
5. יש לציין כי שני הסקרים יועדו לקהילה היהודית ומספר המשיבים לעיל הוא של ישראלים בלבד [↑](#footnote-ref-5)
6. \*\* הבדל מובהק סטטיסטית P<.01 [↑](#footnote-ref-6)
7. לשאלה זו השיבו רק משיבים שיש להם ילדים בגיל הרלוונטי [↑](#footnote-ref-7)
8. האחוז הנמוך בספרד נובע בעיקר מכך של- 70% מהמשיבים במדינה זו אין ילדים בגיל הרלוונטי בהשוואה לממוצע של 57% במדינות האחרות [↑](#footnote-ref-8)
9. לשאלה זו השיבו רק משיבים שיש להם ילדים בגיל הרלוונטי [↑](#footnote-ref-9)
10. השאלות שנשאלו: 1) "האם בשנתיים האחרונות עשית פעילות התנדבותית כלשהי בין אם באופן פיסי או וירטואלי?". 2) "במהלך השנה האחרונה, האם את/ה או בן זוגך/בת זוגתך תרמתם לצדקה?" [↑](#footnote-ref-10)
11. השאלה הבודקת פעילות התנדבותית נשאלה רק בסקר שבוצע בארה"ב (2020) ולכן מספר המשיבים לסקר העבר הוא 66 בלבד [↑](#footnote-ref-11)